text:
New York
New York er ein lutstatur í Sambandsríkinum Amerika við umleið 19 mió. íbúgvum. Albany er høvuðsstaðurin, og størsti býurin er New York City. Í norðri hevur New York mark við Kanada (landslutir Ontario, Quebec) og Ontariovatn, í eystri New Hampshire, Massachusetts og Connecticut, og í suðri við Pennsylvania.
Býurin New York verður onkuntíð nevndur the Empire State.
Innihaldsyvirlit
Søga[rætta | rætta wikitekst]
Fyrstu lyfturnar[rætta | rætta wikitekst]
Í stórbýum í New York hevði verið sera trupult at arbeitt ella at farið til handils, um ikki lyftur ella rullitrappur vóru. Fólk høvdu verið noydd at gingið trappur upp og trappur niður í háhúsum og í støðum undir jørð, og trupult hevði verið hjá illa gongdum fólki at sloppið upp og niður. Otis Elevator Company (OTIS) gjørdi í Yonkers, New York í 1852 fyrstu lyftuna, hon gekk við dampspæli.
Í 1854 sýndi verkfrøðingurin Elisha Graves Otis (3. august 1811 – 8. apríl 1861) á fyrsta sinni fram trygdarlyftu sína. Standandi á henni høgt uppi, gav hann boð um at kvetta línuna, ið helt lyftuni. Bremsurnar tóku straks um stýrisskinnarnar, so hon ikki datt niður. Síðan hava allar lyftur í New York havt hesa trygdarskipan. Í 1872 varð oljutrýstlyftan uppfunnin eisini í New York, og í 1907 uppfann týska fyritøkan Siemens elektrisku lyftuna.
Kreppa[rætta | rætta wikitekst]
- Høvuðsgrein: Heimskreppan 1929
Eftir fyrra veraldarbardaga var búskaparlig framgongd í USA í nøkur fá ár, til kreppa í landbúnaðinum, sum stóðst av ov nógvum korni og øðrum búnaðarvørum, trýsti prísirnar niður. Virðisbrævamarknaðurin í New York City rapaði í 1929, og tað elvdi til eina búskaparkreppu, sum breiddi seg um alt USA og allan heimin. Í t.d. Brasil gjørdist álvarslig búskaparkreppa, tá ið prísurin fall á gummi og kaffi. Mong fólk í USA fóru á húsagang eftir skrædlið í New York. Fólk seldu bilar og aðrir virðislutir fyri lítið og einki til tess at fáa sær reiðan pening.
11. september 2001[rætta | rætta wikitekst]
- Høvuðsgrein: Yvirgangsálopið 9/11
Hin 11. september 2001 gjørdist ein dagur, ið setti stór spor fyri eftirtíðina. Tann dagin fóru fleiri yvirgangsálop og atsóknir fram móti USA innanfyri fáir tímar. Fýra flogfør vóru rænd, og síðan vóru trý av teimum brúkt til at raka bygningar í USA meint. Tann mest álvarsama av atsóknunum, og sum eydnaðist til fulnar fyri yvirgangsmenninar, var álopið á World Trade Center á Manhattan í New York City. Har stóðu tvey høghús, sum vóru kend sum Twin Towers (Tvíburðatórnini). Har vóru nógvar skrivstovur inni í báðum bygningunum, matstovur og mangt annað. Hendingarnar fóru fram um morgunin, amerikanska tíð. Fyrst fleyg eitt flogfar inn í tað eina tornið, sum alt í einum stóð í loga. Umleið ein hálvan tíma seinni kom eitt annað flogfar og rendi inn í hitt tornið. Áðrenn tveir tímar vóru farnir frá tí at fyrra tornið var rakt, rapaðu báðir bygningarnir og nógv fólk doyðu. Tað vísti seg tá, at talan var um sjálvmorðsatsóknir, har yvirgangamenn høvdu tikið ræði á flogførum og stýrdu tey beint inn í týdningarmikil mál í USA. Eitt flogfar fleyg inn í Pentagon-bygningin í Virginia.
Meiningin var at øll fýra flogførini skuldu brúkast uppá sama máta móti fýra bygningum, men í tí fjórða flogfarinum varnaðust nøkur av ferðafólkunum, hvat ið fór at henda og tóku tí ræði á flogrænarunum, úrslitið var, at flogfarið datt niður á ein bø í Pennsylvania. Í alt doyðu nærum 3000 fólk í øllum fýra yvirgangsálopunum, íroknað tey 246 sivilu ferðafólkini í flogførunum og teir 19 flogránararnir. Tað vardi ikki longi, áðrenn illgruni var um, at arabiski yvirgangsfelagskapurin al-Qaeda stóð aftanfyri yvirgangsatsóknunum, og í 2004, átók al-Qaeda leiðarin Osama bin Laden, sum til tá hevði noktað at hava nakað við atkóknirnar at gera, sær ábyrgdina.[1] Í mai 2002 vóru tey liðug við uppruddingina av staðnum, har World Trade Center stóð. Ætlanin er at byggja ein nýggjan høgan bygning, sum skal standa liðugur í 2013 á Ground Zero, sum staðið verður rópt, har tvíburðatórnini stóðu. Bygningurin skal eita One World Trade Center. Bygningurin verður 541,3 metrar høgur íroknað spírið, og verður harvið triðhægsti bygningur í heiminum og hægsti bygningur í vestaru hemisferu.[2][3].
Politikkur[rætta | rætta wikitekst]
Samkynd[rætta | rætta wikitekst]
Senatið í New York samtykti í 2011 at viðurkenna rættin hjá samkyndum at ganga saman í hjúnarlag. Uppskotið varð samtykt við 33 atkvøðum fyri og 29 ímóti. New York er tann sætti amerikanski staturin, sum viðurkennir hjúnarlag millum samkynd.
Sí eisini[rætta | rætta wikitekst]
Keldur[rætta | rætta wikitekst]
- ↑ CBC.ca, Bin Laden claims responsibility for 9/11
- ↑ "Skyscraperpage.com, tallest buildings in NY". Skyscraperpage.com. http://skyscraperpage.com/diagrams/?cityID=8. Heintað 2012-06-23.
- ↑ "Tallest buildings under construction in the world". Skyscraperpage.com. http://skyscraperpage.com/diagrams/?25002165. Heintað 2012-06-23.
Slóðir úteftir[rætta | rætta wikitekst]


c: text/html

text:
Fundarfrágreiðing umframt formansfrágreiðing fyri aðalfundin kunnu lesast undir Felagið -> breddin vinstrumegin. Ein frálíkur dagur við nógvum nýggjum andlitum, góðum aðalfundi.
Eftir ein tiltrongdan døgurðasteðg kom ein væluppløgd Sif Gunnarsdóttir, stjóri í Norðurlandahúsinum á gátt og greiddi frá um sítt lív og yrki og um Norðurlandahúsið sum mentanarstovn í Norðurlondum. Sera spennandi. Síðani varð farið ein bússtúr til Tjørnuvíkar, har borgarstjórin í Sunda Kommunu, Heðin Zachariasen tók ímóti okkum í skúlanum. Borgarstjórin greiddi frá ætlanunum hjá kommununi um at lata LISA umsita skúlan (við íbúð) til listafólk at virka og búgva í. Snøgt sagt: Sunda kommuna letur ókeypis listafólki sín niðurlagda skúla í Tjørnuvík til vistarhald. Fantastiskt - vit jubla ;-) Eftir hesi góði tíðindi greiddi Hans Espern Heinesen frá um skúlan og skúlalívið í Tjørnuvík 1950`unum. Síðani leiddi Hans Espern okkum yvir til gravirnar og greiddi hann sera hugtakandi frá um hesar toftir. Hagani fóru vit runt í hugnaligu bygdini og inn í kirkjuna, har Hans Espern setti prikkið yvir i`ið í hansara frásøgn um Tjørnuvík við at syngja eitt ørindi úr einum Kingo sálmi. Inniligt og sterkt og má sannast, at í Hans Esperni eigur bygdin ein avbera góðan og livandi frásøgumann, sum dugir bæði við persónligum, stuttligum, hugtakandi og dramatiskum bragdi at gera forteljingina um Tjørnuvík livandi fyri okkum. Glað og upplyft fóru vit aftur upp í bussin, og sum eitt óvæntað innslag vórðu vit boðin á gátt hjá Sunda Kommunu í Oyrabakka. Hagar gekk leiðin og stóð aftur ein blíður Heðin Zachariasen fyri okkum og bjóðaði okkum alskyns sløg av bjóri uppi í fundarhølinum. Síðani gekk leiðin aftur til Havnar, har vit steðgaðu á Skálatrøð og inn í høllina hjá Lutzens - onkur sigur hon eitur "Koksgarður" har vit fingu fiskafat og annað gott. Lagið á fólki var algott, ein spontan spurnarkapping varð sett í verk av Páll og Beintu, har gjørdist stafettrenning á stóra dansigólvinum millum partarnar, umframt pardans og `seriur` við dansi gestum úr Týsklandi og við eini spontanari Jesus Christ Superstar framførslu endaði veitslan á miðjari nátt. Ein sera væleyðnaður dagur og veitsla við Leikarafelagnum. Takk fyri tit. GZ.

robotstxt: allowed

filter: keep


text:
100 ár síðani Andrea Árting í 1918 tók stig til, at kvinnur fóru at rógva kapp á Ólavsøku
Røða hjá Marin Katrinu Frýdal í samband við at framsýningin á Býarbókaavninum lat upp 11. juli 2018:
Tað er ein stór æra og heiður at standa her í dag og siga nøkur orð um megnar stríðskvinnuna Andreu Árting. Hugskotið handan tiltakið, vit savnast um í dag, byrjaði við framúr góðu sjónvarpssendingini, hjá KVF, í vetur um Andreu Árting, ið Ivan Hentze Niclasen legði til rættis. Umframt at Andrea, sum eg upplivdi bæði á politiskum fundum í Tjóðveldisflokkinum, í Kvinnufelagnum, á røðarapalli á Vaglinum 1. mai, á fólkafundi í Reynsmúlalág v.m., var mín fyrimynd, so festi kappróðrarhjarta mítt seg við árið 1918, og um tað, at Andrea Árting tók stig til, at kvinnur skuldu rógva kapp á ólavsøku. Hugsaði, at hetta eigur ikki at fara aftur við borðinum og legði eg tí uppskot fram fyri mentamálanevnd býráðsins um at hátíðarhalda hesi 100 árini og hesa megnar kvinnu. Hesum tók mentamálanevndin undir við, og er tað síðani vorðið til hesa áhugaverdu framsýning, ið nú letur upp.
Kvinnukappróður
Í samrøðu, sum Dagblaðið hevði við Andreu Árting 23. juli 1976, sigur hon: “Mær hevur altíð dámt sera væl at vera í báti. Tá eg var yngri lógu vit ofta úti á vánni og dyrgdu um kvøldarnar, so tað gjørdi nokk sítt til at eg hevði hug at royna at fáa ein kappróður í lag.
Men eg haldi at eg fekk hugskotið til at hava ein kappróður á ólavsøku, meðan eg var í Danmark. Eg arbeiddi har niðri í seks ár, og sá onkuntíð kappróður.
Eg kom aftur í 1917, og um summarið í 1918 var eg sum vant ofta í báti um kvøldarnar. Eg eri uppvaksin við strondina úti í Rættará, og tað bar tí væl til at læna ein bát at dyrgja við.
Tað var lítið annað at fáast við summarkvøldini uttan at dyrgja ella standa á seiðabergi. Dansur var bert eina ferð um vikuna, og fótbóltsdystur var eisini bert av og á.
So helt eg at best var at fáa ein kappróður í lag á ólavsøku, og hin 10. juli í 1918 setti eg hesa lýsing í Tingakross:
Kappróður fyri kvinnur
Ætlanin er at fáa ein kappróður fyri kvinnur á ólavsøku komandi. Tær ið vilja vera við, biðjast venda sær til Andreu Rasmussen, bakaríhandilin Restoff á Áarvegnum.
So kemur onnur lýsing í Tingakross eina viku seinni 17. juli 1918:
Kappróður fyri menn er ætlanin at hava ólavsøkuaftan. Teir ið vilja luttaka, vendi sær til ein av okkum: Marius Rein, Poul Isaksen, Axel Mouritsen, Jacob Rein, Andreas Hansen (Diaba í Funningsstovu) J. M. Mouritsen.
Og henda lýsing er uppafturtikin 24. juli, tá skrivar Tingakrossur:
“Tað var sum vit spáddu, mannfólkini fingu brell av tí prýðiliga tiltaki við kvinnu kappróðrinum á ólavsøku, og her verða nú tvinni sløg av kappróðri fyri eitt.
Tað sigst at nólsoyarkvinnur, sum frálíkar eru við árunum, ætla sær at taka ein dyst við havnarkvinnum. Tá ræður um hjá teimum at leggja sær nær.”
Róðurin á ólavsøku 1918
“Tingakrossur skrivar so hin 31. juli 1918. Av tí sum henda ólavsøkan fram um hinar hevði at bjóða av stuttleika, var kappróðurin og komedian – tað ið mest hugaði fólki.
Vakurt var at skoða bátarnar, tá teir komu skúmandi inn eftir vánni við 6 míls ferð, teir fyrstu bátarnir – teirra veglongd 1/3 fjórðingar. Síðani mannfólkini við 8 míls ferð – 2/3 fjórðingar knappar, fimm minuttir. Bæði havnarmenn og kvinnur komu fyrst á mál, og nólsoyargentur vóru bert eina bátslongd aftaná. Hjá nólsoyingum brotnaði ein bekkur.”
“Eg rokni við at nólsoyargentur eru farnar at venja, tá tær sóu lýsingarnar í Tingakrossi, sigur Andrea. Tað var ofta ringt at fáa nakran bát at venja í, tí teir vóru brúktir at fara á flot við. Tann báturin vit fingu at venja mest í var báturin hjá Poul av Kák. Men vit fingu vant so mikið at okkara bátur vann, og aftaná róðurin vóru vit øll, sum róðu og fyrireikaðu, inni hjá Jóhonnu Restorff á Áarvegnum, har vit fingu kaffi og okkurt gott afturvið.
Onki steyp
Tá var einki steyp til tann bátin sum vann, men mannfólkini høvdu savnað 150 krónur saman, sum tann av teirra bátum skuldi fáa sum vann. Tað var ógvuliga nógv fólk og hugdu at kappróðrinum ta ólavsøkuna. Tey flestu stóðu á helluni omanfyri Bursatanga og upp í Skansa. Veðrið var ógvuliga gott, so fólk fingu eina hugnaliga løtu. Vit skuldu vera sum rættir sjómenn. Tær sum vóru í mínum báti vóru í myrkum matrósablusum, og hinar vóru í ljósum. Nólsoyargentur vóru í hvítum blusum, og á høvdinum høvdu tær sokallaðar bátahúgvur í ymiskum litum. Húgvurnar vóru seymaðar til róðurin. Vit róðu frá Argjalandinum og málið var pakkhúsið hjá Jens í Dali og eitt annað merki var í Tinganesi. Síðani eg fyrstu ferð var við til at rógva kapp, havi eg tvær ferðir verið í báti til kappróður. Tann seinasti eg var við til var undir krígnum, tá var eg 48 ára gomul. Tað sum fólk gleddu seg mest til tær fyrstu ólavsøkurnar eg minnist var at síggja fótbólt í Gundadali. Onkur hevði eisini auktión á ólavsøku og tað plagdi altíð at vera stuttligt. So kom kappróðurin afturat í 1918, og tað gjørdi í hvussu er ikki ólavsøkuna verri. Fólk vóru væl nøgd.”
Hvør var Andrea Árting
Andrea var ein eyðkend Havnarmynd. Hon var lítil kvinna og hevði eitt serstakt og avgjørt gongulag. Hon var beint fram, segði sum var og var ikki bangin fyri at tala at. Hon var fødd í 1891. Pápin, Jacob Johansen, sum var blaðstjóri á Dimmalætting, og mamman, Súsanna Rasmussen, giftust ongantíð, og Andrea vaks upp hjá mostrini Trinu og Elias Johansen í Rættará. At vera fødd uttan fyri hjúnalag tá ið tíðini var ikki lætt, og tað nívdi Andreu allan barndómin at verða kalla leysingarbarn.
Andrea kom í ein stóran barnaflokk í Rættará. Tá Trina doyði, giftist Elias uppaftur, og fleiri børn komu afturat. Eitt skifti vóru 14 børn og ung í húsinum.
Andrea vaks upp í einum virknum mentanarligum og politiskum umhvørvi.
Í Varðanum í 1935 skrivar hon minningarorð um fosturfaðir sín, Elias Johansen í Rættará, 10 ár aftaná deyða hansara: “Eitt gamalt orðatak sigur: “Maður kemur aftur í manns stað,” men við hvørt letur maðurin bíða leingi eftir sær, og eitt eru øll skilafólk á einum máli um, at sonn vóru prósts Dahls orð við grøvina hjá Liasi í Rættará, tá ið hann segði: ”at nú var brotnað eitt lið í Føroyum, eitt lið, sum seint mundi koma aftur í rætt lag.” Nú eru tíggju ár umliðin, síðani hann doyði, og líka sárur kennist enn saknurin í honum.” Víðari greiðir hon frá lívsleið Liasar, fyrst í skósmiðjulæru, síðani um tráðan hansara eftir at fáa hollan kunnleika um skipasmíð og um bátabyggingarstarv hansara. “Lias var eldhugaður sjálvstýrismaður, og hitt minniríka árið 1909, tá ið 4 sjálvstýrismenn vóru valdir inn í býráðið, var Lias ein, (hinir vóru M. A. Winther, H. C. Andreasen og M. Rein) og í býráðnum sat hann, til hann doyði í 1926. Kendir menn, ið hava arbeitt í almennum starvi við honum, siga, at tað var stuttligt at arbeiða saman við honum, hann var so gløggur at seta seg inn í eina sak og taka støðu, og hevði merkiligar evnir sum førari og slóðbrótari, og so var hann so virkisfúsur, altíð til vildar at arbeiða fyri einihvørjari góðari sak – hann var tí nógv saknaður í býráðnum.”
Jú, sanniliga hevur Andrea fingið ein góðan mentanarligan og politiskan førning úr Rættará.
Í samrøðu í Sosialinum 10. mai 1975 sigur Andrea, at fólk í Havn, “stríddist og strevaðist fyri dagligum breyði. Konurnar hjá arbeiðsmonnunum vóru noyddar at hjálpa til við fortjenastuni. Tær gingu í fisk ella arbeiddu á fabrikkini”. Lønin var “8-10 oyru í tíman og arbeiðsdagurin byrjaði kl. 6 ella 7 á morgni og endaði kl. 18 ella 19 á kvøldi. Sjálvandi var stættarmunur, um ikki varð hugsað so nógv um tað. Men serliga hetta, at arbeiðsmaðurin ikki hevði ráð at lata síni børn í realskúla, var nakað, sum setti seg fast. Eg fór í fisk hjá Skibsted úti á Rundingi. Um veturin arbeiddi eg á fiskabollafabrikkini hjá Valdemar Lützen. Seinni gjørdist eg sjúk og kom á Sanatoriið og lá har í 1 ½ ár, men bleiv tíbetur frísk aftur. Fór síðani til Danmarkar at tæna og var har. Giftist í 1922 við Jóanesi, ættaður av Toftum, hann var skipari, men arbeiddi eisini á landi, fingu 4 børn og tíð mína gav eg teimum. Men kortini fylgdi eg við í tí, sum var uppi í tíðini, serliga hevur politikkur havt mín áhuga.”
Fremsta stríðskvinna føroyinga
Andrea Árting stjórnaði Havnar Arbeiðskvinnufelag í nærum hálva øld, frá 1937 til 1977, og í næstan 20 ár var hon stjórnarlimur í Føroya Arbeiðarafelag. Hon hevur sum nakar stríðst fyri at skapa størri rættvísi fyri allar stættir og fyri allar samfelagsbólkar. Somu løn fyri menn og kvinnur var eitt av hennara hjartamálum. Stórmenni Andrea Árting tordi altíð at stíga fram og siga sína hugsan. Manga røðuna helt hon, hon luttók í politiskum orðaskifti í bløðunum og á fundum, og gerðabøkurnar hjá felagnum siga eisini frá hennara støðutakan. Tað, sum lá henni fremst í huga, var, hvussu hon kundi betra korini hjá tí arbeiðandi kvinnuni í Føroyum.
Vit minnast herrópini í frælsisstríðnum hjá kvinnunum í 1970-unum, at kvinnustríð er stættarstríð – og stættarstríð er kvinnustríð. Men Andrea Árting kendi henda veruleikan, áðrenn ungdómsuppreisturin og kvinnustríði av álvara gjørdi vart við seg.
Andrea stríddist fyri arbeiðskvinnurnar, og hon stimbraði og eggjaði teimum, ið komu aftaná. Tað eydnaðist Andreu at uppliva tann 1. mai 1981, har føroyskar arbeiðskvinnur endaliga fingu somu løn sum menninir.
Sjálvstýrishugað, sum Andrea var, harmaðist hon um, tá hon ikki fekk fólkið at skilja, at ein sjálvur mátti stríðast fyri at standa á egnum beinum, og ongantíð gloymdi hon at minna okkum á – í sínum mongu røðum 1. mai, at vit mugu virða fiskimannin. Í yrkingini “Dunandi aldan”, sigur hon m.a.:
Dunandi aldan mót klettunum brúsar,
sigrandi hásong hon kvøður í dag;
kúrandi einkja man leita til húsar,
faðirleys børn gráta sorgartungt lag.
Fongríka hav, tú sum føroyingum gevur
dagliga breyð, ja, og meira aftrat,
dýrt ert tú okkum! almikið tú krevur –
mangur var hann, sum sítt lív til tín læt!
Fongríka hav, tú sum føroyingum gevur
dagliga breyð, ja, og meira aftrat,
dýrt ert tú okkum! almikið tú krevur
Andrea Árting var ein megnar stríðskvinna. Alla sína tíð arbeiddi hon við samfelagsviðurskiftunum. Hon var ein teirra, ið tók avgjørda støðu í stríðsmálum, sum vóru uppi í tíðini. Andrea var á varðhaldi alt sítt langa lív – á varðhaldi um Føroyar og frælsi føroyinga. Stríð hennara var ikki til einkis og tá ið tann dagur einaferð kemur, tá ið føroyingar hava fullført frælsisverkið, tá eigur Andrea ein drúgvan lut í laðingini. Andrea ivaðist ongantíð í rætti føroyinga at ráða sær sjálvum, men var tó altíð á varðhaldi mótvegis politiskum spekulantum, ið nýttu sjálvstýrisreyp til egnan fyrimun. Í hennara hugaheimi var frælsisstríð føroyinga arbeiðararørslan, kvinnurørslan og tjóðskaparrøslan.
Í samrøðu við Oyggjatíðindi 11. februar 1981 sigur Andrea, aftaná at hon hevur lagt frá sær sum forkvinna í arbeiðskivnnufelagnum eftir 40 ár og 89 ára gomul: “Hugin til sjógvin havi eg enn sum áður. Kundi so væl hugsað mær eina tráðu og sett meg út á Boðanes á seiðaberg. Á ja, teir góðu gomlu dagarnir, har man sjálvur fiskaði sær ein bita til døgurða, eru horvnir”
—
Vit eru øll børn av okkara samtíð, umhvørvi og uppaldni. Umstøðurnar Andrea vaks upp undir, sum barn fødd uttanfyri hjúnalag, í trongum korum, við góðum fosturforeldrum, í trúgv og kærleika, í mentaðum og politiskum heimi, verið í Danmark og arbeitt o.s.fr. hevur gjørt hana til ta stríðskvinnu, hon varð. Niðri upplivdi hon, hvussu kvinnur stríddust fyri líka løn fyri sama arbeiði og rætt til foreldramyndugleika eftir hjúnaskilnað. Hon var húshjálp í Keypmannahavn, tá 20.000 kvinnur grundlógardagin í 1915 gingu í skrúðgongu fyri at hátíðarhalda, at kvinnur nú kundu veljast í Fólkatingið og Landstingið. Hetta hevur ávirka ungu havnargentuna. Eisini upplivdi hon, hvussu stóra fólksliga ítróttarrørslan vann fram, ið bæði hevði tjóðskaparligan og fólkaræðisligan týdning, og sum gjørdi sítt til menna nútíðargerð av samfelagnum.
Andreu átti fyri langari tíð síðani at verið reist ein standmynd og hesum mugu vit øll somul taka lógvatak saman um at fáa útint, soleiðis at Havnin fær eina standmynd av hesi hetju, eins og Nólsoyar Pálli.
Vegna Tórshavnar býráð verður framsýningin við hesum latin upp, og hon er opin til 12. august og eisini á ólavsøku.
Marin Katrina Frýdal, býráðslimur
Tjóðveldi


text:
Orð: James M. Gray
Lag: Daniel B. Towner
Týtt: Jákup Olsen
1. Við silvur og gull ei mín frelsa varð vunnin,
ei slíkt kundi loyst eina trælbundna sál;
í blóðinum leiðin til lívið varð funnin,
og umskapt varð hjartað, ið hart var sum stál.
Niðurlag:
Loystur eg varð, men ei við silvur,
keypt mín sál, men ei við gull;
hann við blóði mátti gjalda,
tað var endurloysan full.
2. Við silvur og gull ei mín frelsa varð vunnin,
mín byrði var tung, og mín skuld var so stór;
í blóðinum leiðin til lívið varð funnin
og loystur eg varð, tá til Jesus eg fór.
3. Við silvur og gull ei mín frelsa varð vunnin,
eg óttaðist dómin, sum yvir mær lá;
í blóðinum leiðin til lívið varð funnin,
og óttin svann burt, tá til Jesus eg sá.
4. Við silvur og gull ei mín frelsa varð vunnin,
ei bústað í Himli ein keypa sær kann;
í blóðinum leiðin til lívið varð funnin,
tá Jesus leið deyðan, hann bústað mær vann.


text:
Føroyska mótafyritøkan, Guðrun og Guðrun, hevur vunnið altjóða kapping innan sniðgeving, sum CircularOcean hevur skipað fyri. Tær hava saman við Silke Foged, einum donskum studenti í sniðgeving á universitetinum í Kolding, sniðgivið skógvar, net og pung burturúr fiskaskræðu og gomlum nótum.
- Tað er sjálvandi týdningarmikið hjá okkum, at onnur síggja tað arbeiði vit hava gjørt í nógv ár, greiðir Guðrun Rógvadóttir, ein av stovnarinum í Guðrun og Guðrun frá. Hon sipar til, at fyritøkan í nógv ár hevur arbeitt við at framleiða burðardygga sniðgeving.
Guðrun Rógvadóttir greiðir frá, at skógvarnir, sum fyritøkan millum annað hevur vunnið fyri, eru heilt serligir, tí umframt at vera framleiddir úr burðardyggum tilfarið, kunnu teir skiljast tá teir skulu burturbeinast.
- Eitt nú Ecco hevur gjørt nógv burturúr at framleiða úr burðardyggum tilfari, men ein trupuleiki hjá teimum hevur verið, at skógvurin er stoyptur í einum. Tí verður tilfar, sum ikki eigur at burutbeinast saman, koyrt vekk, greiðir Guðrun Rógadóttir frá.
- Okkara skógvur er settur saman av ymiskum lutum, sum kunnu takast sundur tá hann skal burturbeinast, greiðir hon víðari frá. Ein deild undir danska vinnumálaráðnum, ið nevnist LifeStyle, hevur heitt á Guðrun og Guðrun at luttaka. Guðrun greiðir frá at tað er vanligt at fyritøkur, sum hava arbeitt innan eitt serligt øki verða spurdar, tá tílíkar kappingar eru.
Net og pungur framleitt úr gomlum nótum.
Fyri at luttaka í kappingini skuldi tú antin framleiða úr tech-tilfari ella framleiða burðardygt. Tech-tilfar er tilfar, ið hevur serligan eginleika eitt nú at tað hjálpir fólki við ávísari sjúku ella at tað ger at tú ikki sveittar. Men tað er orsakað av burðardyggu framleiðsluni hjá Guðrun og Guðrun, at tær vórðu spurdar um at luttaka.
- Vit eru kendar fyri at framleiða burðadygt, júst tí vit hava gjørt tað í nógv ár, sigur Guðrun Rógvadóttir og leggur afturat, at næsta stig er at byrja framleiðsluna av prototypunum, sum tær hava vunnið fyri.
- Vit hava framleitt skógvar úr fiskaskræðu fyrr, men steðgaðu tí framleiðslan var so torfør og tí at tú skalt hava samband við nógvar ymiskar útvegarir av tilfari. Men nú fara vit at framleiða skógvarnar, sum vit hava vunnið fyri, og teir verða til sølu í okkara handlum, sigur Guðrun Rógvadóttir at enda.
Skógvarnir kunnu takast sundir og skiljast tá teir skulu burturbeinast
Til ber at síggja sniðgevingina, sum Guðrun og Guðrun hava vunnið fyri við at trýsta her


text:
Brúðarkalendarin
– har øll tey komandi brúdleypini, silvur- og gullbreypini í Føroyum verða samlaði á einum stað! Skrivið tykkum endiliga á brúðarkalendaran! Tit nýtast einans at upplýsa brúdleypsdato og nøvn at byrja við. Tit fáa tykkara egnu síðu og lýsing, sum kann dagførast so hvørt tit vita nærri viðv. tíð, stað o.s.fr. – alt uttan kostna. Og so er tað sera lætt og ómakaleyst.
Oktober 2018
November 2018
Desember 2018
Januar 2019
Apríl 2019
Ley20apralldayEdith Maria Samuelsen & Allan Enghamar(Klokkutíð ikki enn sett: Leygardag) Vágs Kirkja
Juni 2019
Juli 2019
Deil brúðarkalendaran


text:
So leingi sum USA framhaldandi ákærur Norðurkorea fyri at sleppa sær undan teirra revsitiltøk, fer Norðurkorea ikki at avvápna heilt.
Norðurkorea leggur nú eftir USA, tí at amerikanarar blíva við at skumpa undir fyri at leggja revsitiltøk á landið. Amerikanski uttanríkisráðharrin, Mike Pompeo, hevur fyrr sagt, at revsitiltøkini móti Norðurkorea fyrst steðga, tá landið er heilt avvápna.
Men hesum vil Norðurkorea ikki finna seg í. Um landið skal avvápnast, so má USA byrja at halda sín part av avtaluni.
- So leingi sum USA noktar fyri at hava ein góðan dialog og heldur krøkir seg í gamlan sjónleik, sum fyrrverandi umsitingar hara roynt og miseydnast við, kann eingin væntað framstig í okkara felags yvirlýsing, sigur norðurkoreanska uttanríkisráðið sambært BBC.
Revsitiltøkini móti Norðurkorea eru millum annað ein avmarking av ráolju til Norðurkorea, eitt forboð móti at innflyta vovið plagg úr Norðurkorea, og at øll lond hava fingið forboð móti at geva nýggj arbeiðsloyvi til norðurkoreanskar gestaarbeiðarar.
Umframt revsitiltøkini er eisini kravið um ein fullkomna kjarnorkuavvápnan. Hetta kravið undirskrivaðu Donald Trump, forseti í USA, og Kim Jong-un, leiðari í Norðurkorea í juni.


text:
8. mars var 10. umfar í sjavs og 15. mars var 11. umfar í sjavskappingini hjá FC Suðuroy.
10. umfar vunnu Johnleif Bech og Petur Muller, meðan Jónbjørt Ziskasen og Emily Poulsen vunnu 11. umfar.
Úrslitið av 10. umfari var:
Nr. 1. Johnleif Bech og Petur Muller, 4 stig hvør
Nr. 2. Eirikur Poulsen og Egon Jacobsen, 3 stig hvør
Nr. 3. Jens Pauli Thomsen og Helgi Bech, 2 stig hvør
Nr. 4. Leila Bárá Sørensen og Birgir Skorastein, 1 stig hvør.
Úrslitið av 11. umfari var:
Nr. 1. Jónbjørt Ziskasen og Emily Poulsen, 4 stig hvør
Nr. 2. Henning Djurhuus og John Jacobsen, 3 stig hvør
Nr. 3. John Nilssen og Daniel Petur Thorsteinsson, 2 stig hvør
Nr. 4. Sigmund Andreassen og Thomar Hermanssen, 1 stig hvør
Støðuna í sjavskappingini finnur tú her.


text:
Tað er avgerandi at skipa atgongdina til føroysku náttúruna, so at hon bæði virðir verandi virksemi og gevur møguleikar fyri at troyta nýggjar burðardyggar vinnu- og frítíðarmøguleikar.
Tí fer landsstýrið nú undir at gera lóg um gongd í haga.
Frítíðarvirksemið í føroysku náttúruni veksur, nú alt fleiri føroyingar og útlendsk ferðafólk leita sær út um bøgarðarnar at uppliva náttúruna.
Verður tað økta virksemið útint við virðing og skynsemi, er tað gott fyri trivnaðin hjá fólkinum, sum her býr. Tað kann somuleiðis betra um tilvitanina um náttúruna og tað siðbundna virksemið, sum føroyingar í øldir hava røkt og enn røkja í haganum. Harumframt letur tann vaksandi áhugin at uppliva náttúruna upp fyri nýggjum vinnumøguleikum, serliga á teimum støðum í landinum, sum treingja mest til tað.
“Náttúran er okkara dýrabarasta tilfeingi. Tí eiga vit at leggja nógv fyri at verja hana. Nú bæði føroyingar og vitjandi ferðafólk í stórum tali ferðast í náttúruni, er neyðugt við skipaðum viðurskiftum. Tí miðja vit eftir at finna eina javnvág millum rættin hjá fólki at ferðast í haganum og atlitini at verja náttúru-, djóra- og plantulív umframt búnaðarvirksemi”, sigur Sirið Stenberg, landsstýriskvinna í heilsu- og innlendismálum.
Umboð úr Heilsu- og innlendismálaráðnum, Fiskimálaráðnum, Løgmansskrivstovuni og Uttanríkis- og vinnumálaráðnum fara at gera uppskotið til lóg um gongd, uppihald, fyrilit, gjøld o.a. í haga.
Tað verður Heilsu- og innlendismálaráðið, sum fer at varða av lóggávuni.


text:
Fjarðastevnan 2016
Fjarðastevna 2016
Til róðrarfeløgini Innbjóðing Vestmanna Ítróttarfelag vil við hesum bjóða tykkum vælkomin á Fjarðastevnu 2016 leygardagin 16. juli. Barnaróðurin byrjar kl. 13.30 og FM-kappróðurin byrjar kl. 15:00. Matseðlar Frá kl. 12.00 og til róðurin er liðugur, verður smyrjibreyð og frukt til róðrarfólk (og møguligar ferðaleiðarar) at fáa í kantinuni á fiskavirkinum. Her verða matseðlar útflýggjaðir til umboð fyri manningar/feløg. Frásetan av kappróðrarbátum Allir kappróðrarbátar skulu takast av bilunum á kajøkinum. Merkt er upp, hvar ymisku bátastøddirnar skulu standa. Bátarnir til barnaróðurin skulu verða á avmerktað økinum áðrenn kl. 12:30. Allir aðrir bátar skulu verða á avmerktað økinum áðrenn kl. 14:00. Bilarnir verða síðani parkeraðir úti á stóra kajøkinum. Bátarnir verða flotaðir við gomlu ferjuleguna, har dráttur er. Við gomlu ferjuleguna verður ein bátabrúgv, sum bátar, ið hava fleiri manningar kunnu nýta at skifta manning. Steyp og steypahandan Eftir róðurin verða steypini handað á við brúnna við Krambúðina. Tey feløg, ið hava ferðasteyp í varðveitslu, verða biðin um at lata okkum tey aftur við málbilin. Ferðsla á Fjarðastevnu Leggjast skal til merkis, at ferðslan í bygdini verður nakað broytt á Fjarðastevnu. Niðari Vegur verður einsrættaður úteftir leygardagin frá kl. 11.00 til kappróðurin er liðugur. Bilar við kappróðrarbátum, sum skulu úr bygdini aftur, áðrenn kappróðurin er liðugur, sleppa tó at koyra inn eftir Niðara Vegi. Heitt verður á feløgini um at bera upplýsingarnar víðari til róðrarfólkið. Hava tit nakrar spurningar hesum viðvíkjandi, eru tit vælkomin at ringja til okkum á tlf. 794915. ./. Hjálagt er tekning yvir viðkomandi støð, td. bátadrátt, matstað, parkering v.m. ./. Hjálagt er mynd og tekning av kappróðrarøkinum í Vestmanna Vegna nevndina í kappróðrardeildini hjá VÍF Jógvan Emil Nielsen 794915


text:
Ingi Samuelsen
18.04.2015 - 11:29
Tíðindi > Samfelag & Politikkur > Politiskir flokkar
Javnaðarflokkurin ynskir at taka landsins leiðslu. Tað gjørdi Aksel V. Johannessen greitt á landsfundinum hjá Javnaðarflokkinum.
Hann helt eina vælupplagda formansrøðu fyrrapartin, og limirnir tyktust at vera nøgdir við boðskapin frá formanninum. Teir reistu seg eftir lidna røðu, og lógvabrestirnir rungaðu í longri tíð, enn vanligt er at hoyra.
Í drúgvu røðu síni vísti Aksel V. Johannessen á tey góðu tølini, sum Javnaðarflokkurin fær í veljarakanningunum.
- Meira enn fjórði hvør veljari sigur seg fara at geva Javnaðarflokkinum sína atkvøðu. Tað gevur árræði til at halda fram og seta nýggj mál. Men tað er av týdningi, at vit síggja veljarakanningarnar sum ein kodda. Vit mugu halda fram við miðvísa arbeiðinum. Tað eru minni enn 200 dagar til løgtingsvalið, og mótstøðan verður hørð, og nógv kann flytast, ávaraði Aksel V. Johannessen.
Høvuðsboðskapurin hjá Javnaðarformanninum var, at býtið av ovurstóra ríkidøminum í Føroyum er ov ójavnt í løtuni.
- Millióningarnir gerast milliardingar meðan tey lægst løntu ikki fáa nakran lut í ríkidøminum, segði hann millum annað.
Uppgávan hjá Javnaðarflokkinum er tí at býta ríkidømið øðrvísi, gera Føroyar til eitt meira rættvíst samfelag, har ríkidømið kemur út í hvørt heim, segði formaðurin.
Og enn einaferð kom sjónvarpssendingin ”Við hjálp frá góðum vinum” Javnaðarflokkinum til góðar. Nevniliga til at lýsa stættarmunin í føroyska samfelagnum.
- Tað gongur gott í Føroyum, men tað eru ikki øll, sum merkja ágóðan av hesum. Kassadaman fær ikki meira at liva fyri. Hon merkir bara, at tey ríku kunnu fylla enn meira upp í innkeypsvagnarnar.
Tað vóru ikki bara lyftir um bíligari ella ókeypis barnaansing, sum formaðurin kom við. Hann vil eisini geva skattalætta til lág- og miðalinntøkurnar. Fíggingin av hesum skal fáast við at taka eitt gjald frá fiskivinnuni.
Onnur mál hjá Javnaðarflokkinum eru at gera Føroyar grønari, so at øll hús kunnu hitast við grønari orku.
Les eisini: Gjaldið fyri barnaansingina skal niður í helvt – alivinnan skal gjalda


text:
VÍF-VB 26-24
Spádómurin frá leikársbyrjan um at kvinnurnar fóru at standa seg væl í ár tykist at halda – fyribils í øllum førum. Nú fyrsta leikumfar er farið afturum, er úrtøkan fimm sigrar og ein javnleikur. Tað gevur VÍF oddasessin við 11 stigum. VB og Kyndil eru á øðrum plássið við 9 stigum hvør.
Fyrsti dysturin móti H71 var eitt sindur trilvandi. Onkur helt, at tað skuldi ikki verið neyðugt hjá so vandum kvinnum at vart besta leikaran hjá H71 so nógv, sum VÍF gjørdi. Men at hava eyguni eftir ávísum góðum leikarum er ein partur av spælinum, og ilt er í slíkum føri at taka dagar ímillum aldur hjá leikarunum. Eingin venjari við virðing fyri sær sjálvum hevur nakrantíð lagt boð inn hjá einum mótstøðuliði um at taka fyrivarni fyri onkrum av ungu leikarunum. Á vøllinum eru øll javnsett.
Meira flog var yvir komandi dystunum. Móti Stjørnuni og StÍF var mótstøðan ikki so sterk, sum væntað, men so stóð Kyndil fyri tørni. VÍF tók havnarkvinnur á bóli og vann trivaligan 26-21 sigur. Dysturin móti Neistanum var javnari, okkara skot vóru ógvuliga vánalig og okkurt annað slag av andróðri tyktist eisini at ávirka dystargongdina. Tað gjørdist til ein javnleik, 22-22.
So var leygardagshondbóltur á skránni og hesa ferð galt tað oddaliðið VB, sum eins og VÍF hevði vunnið allar sínar dystir uttan tann móti Kyndli, ið endaði javnur. Dysturin vigaði leingi og vágbingarnir, sum høvdu leitað sær norður, koyrdu á sínar leikarar. Landsstýrismaðurin Hendrik Old var sum vant ein av áskoðarunum, og hann undraðist á, at so fáir vestmenningar vóru møttir til dystarbyrjan. Tað batnaði sum dysturin leið, og sigast skal, at henda dagin vóru nærum øll tey ungu VÍF-liðini aðrastaðni og leiktu – og ikki so fá foreldur fylgja sínum børnum slíkar dagar.
Í seinna hálvleiki byrjaðu vestmannakvinnurnar at fáa tak á vágskvinnum. Viljin at vinna lýsti langan veg, og tíðum var spælið so leikandi lætt og kvikt, at tað var ein fragd at síggja. Málverjuavrikið var stundum í heimsflokki. Allar forðingarnar frá í fjør og fyrraárinum eru burtur og leikararnir tykjast at gerast sterkari fyri hvønn dyst, sum gongur.
Og styrki hava kvinnurnar brúk fyri í hesi vikuni. Hóskvøldið byrjar annað umfar, og H71-kvinnurnar koma á gátt i høllini í Vestmanna kl. 18.30. Vit ynskja teimum góðan dyst.
Fyri VÍF skeyt Liljan 11 mál, Agnas Olsen 4 mál, Kathe Frederiksen 4 mál, Heidi Maria Akselsen 4 mál, Marianna K. Jacobsen 3 mál og Durita C. Jojic 2 mál.


text:
Nú er didda blivin tveir mánaðar, (ja, hvar fer tíðin?). Lívið sum mamma og foreldur er fantastiskt, og sum eg skilji á lagnum, hava vit eitt sera lætt barn. Didda er so góð og glað, hon elskar at verða mitt... Continue reading →
Føðisøga Endiliga fingu vit okkara elskaðu prinsessu út! Lívið hevur eina heilt nýggja meining, og kærleiksrúsurin streymar ígjøgnum kroppin hvønn dag. Hetta er so fantastiskt, at ongi orð kunnu lýsa mína gleði og kærleika fyri hesum undurfulla barninum (og pápanum,... Continue reading →
Hey tit, ja eg sigi soleiðis, tí tað virkar sum at ein rúm tíð er liðin, síðani eg havi skrivað ein av teimum persónligu bloggunum. Men nakað stórsligið er hent – ja, mín lítla familja hevur fingið ein nýggjan lim.... Continue reading →
Nú er langt síðani eg havi givið tykkum eina dagføring, av hvussu tað gongur við graviditetinum. Hvar skal eg byrja? Mær hevur ongantíð dámað russjibanar.. Fyri meg kennist tað ikki væl, at ikki verða tilvitað um hvat er í væntu,... Continue reading →
Tað eydnaðist! Túsund takk fyri allar fittu viðmerkingarnar og góður ráðini. Sum eg eisini hevði fatan av áðrenn, so eru ynskini sera ymisk, og royndirnar við hesum ymsu vognunum eisini sera fjølbroyttar. Best man nokk verða, at taka tey ráðini... Continue reading →
Vorherre bevare, man skuldi næstan tikið eitt skeið, soleiðis at man hevði eina hóming av, hvat man skuldi hyggja eftir tá barnavognurin skuldi finnast. Hetta er ikki nakað eg havi givið mær far um áður. Ein barnavognur er jú bara... Continue reading →
So kom ein troyggja afturat av stokkunum. Tað gongur jú við rúkandi fer, tá plaggið er til eina lítla gellu. Hesuferð fyrireikaði eg meg eitt sindur meira enn seinast, tí nú skuldi eitt mynstur í. Hetta fitta hjarta mynstrið, er... Continue reading →
Ja, endaúrslitið bleiv ikki so galið, men hetta er kanska tí eg ikki altíð planleggi ov væl áðrenn eg byrji, tí ofta endar tað ikki júst sum ætlað. Eg hevði funnið mær eitt mynstur, sum fór sikk sakk í rekkjum... Continue reading →
Valentines day er her og damurnar vóna at makin alvorliga fer at taka seg saman í ár. Men altso, ert tú nakrantíð tikin positivt á bóli á valentines day? Av tí at tað frammanundan er so nógv trýst á hasum degnum,... Continue reading →
Fyri stuttan vóru vit og vitjaður Snýðið, og fingu heilsa uppá fitta barnið, sum veksur í búkinum. Hetta var ein fantastisk uppliving, sum vit seint fara at gloyma. Snýðið hevur loyva mær at burturluta eina 3D/4D skanning til ein hepnan... Continue reading →


text:
Úr myndarøð, sum er ein eygleiðing við natúrligum ljósi við diskin á matstovuni Gourmet. Tað er ferð á hjá Leif Sørensen, tá hann matgerð í køkinum. Men fastfood er ikki á skránni í Gourmet, tí góðskan og tíðin eru í hásæti. Niðri undir síggjast rættirnir, vit fingu, meðan skæra sólin søkkur. Tá vit eru komin til dessertina er sólin sett (Myndir: Birgir Kruse)
Fryntligi og snøggi tænarin Tórun beyð okkum vælkomnum til borðs og greiddi frá um matskránna og vínið á Gourmet hesa fyrstu skaffing um útvarpstíð á Tórshavnar Matfestivali.
Fyrst fingu vit ein brellbita, oksasúpan við oksatungu í einum lítlum bolla, sopin við teskeið. Lætt og konsist niðurundir, innan lýsta matskráin kom á borðið.
Fyrsti rættur var marinerað jákupskel við rækjum, krabba og kremi av somu skel. Smakkurin var ein leskilig javnvág millum sjógæti og ein kokuskendan broysknan søtleika. Aftirvið ein framur svallig Riesling frá Haeffelin.
Annar rættur var persillubakað skøta við spískáli og sanddunnuberum. Fantastiskur konsistensur og mjúkur smakkur av løttum fiski, sum í setandi sólini bleiv enn hvítari. Afturvið ein perfekt Chardonnay.
Triði rættur, sum var høvuðsrætturin í føroysku festivalmáltíðini á Gourmet, var stokt sneið av lambi, tilgjørd við livur, croquette av lambsbógvi við gratineraðum grønmeti úr haganum hjá Lauru, borðreidd við ljósari lambssós. Afturvið, eitt italskt reyðvín, ið var so framúr, at eg ikki varnaðist etikettina. Vónaði at fáa uppí aftur, so eg kundi lesa hana, men nei.
Omaná fingu vit djúpan borðisk við hvíta, gjørdur til við øli, ymsum fruktum, lakres marengs og mandlukøku. Afturvið, angandi søtt Suðurafrikanskt dessertvín Nederburg Noble Late Harvest. Sum ein Sauternes, men hóskiligani beiskari.
Eftir lokna máltíð og góða avgreiðslu frá Tórun og øllum hinum, ið gingu til handa, fóru vit í Reinsaríið í Tórsgøtu at njóta nýbrent kaffi frá Brell afturvið livandi tónleiki.
Her møttu vit øðrum, ið høvdu verið á Hafnia og Hvonn og notið listarligu matskránna hjá kokkunum har. Umframt tað reint átuliga, vóru fólk serliga fegin um tænastu- og kunningartstøði og tær frágreiðingar, ið alla staðni vórðu givnar um matin og upprunan.
Eitt framúr tiltak hjá Mortani í Hamrabyrgi, sum fekk bestu undirtøku millum fólk. Mortan hevur boðað frá at Tórshavnar Matfestivalur verður endurtikin. Eg ynski góða eydnu og kann longu nú siga at eg gleði meg!


text:
Ari av Rana
24.05.2018 - 15:25
Tíðindi > Lóg & Landaskil > Lógarbrot
Málið móti 42 ára gamla føroyinginum, sum eggjaði eini 43 ára gamlari mammu at gera seg kynsliga inn á barn sítt, heldur fram í rættinum í Lyngby í dag.
Í rættinum í dag hevur mamman forklára, at hon gjørdist forelskað í manninum og gjørdist sera bundin at honum.
- Eg kvaldi røddina sum segði, at tað eg gjørdi var skeivt. Eg havi aldrin havt tankar um at hava kynsliga samveru við børn. Tað var hann, sum vísti mær hetta. Eg var viðbrekin og var drigin at og fanga av honum, segði kvinnan í rættinum.
Føroyingurin er ákærdur fyri at hava eggjaði kvinnuni til at gera seg inn á sonin fleiri enn fjøruti ferðir. Føroyingurin noktar seg sekan og sigur, at 9000 tekstboð og 300 síðir av telduposti millum hana og kvinnuna einans handlaðu um kynsligan fantasi, og at hann ikki trúði, at hon fór at gera nakað av hesum, skrivar eb.dk.
Kvinnan er dømd 3 ár og 10 mánaðir fongsulsrevsing fyri síni brot móti soninum.
Kvinnan og føroyingurin møttust í Ørestedsparkini í Keypmannahavn bert níggju dagar eftir at tey fyrstu ferð skrivaðu saman. Tey vóru kynsliga saman tá og møttust tríggjar afturat millum juni og september í fjør.
Kvinnan segði í rættinum, at hon føldi at hon mátti geva føroyinginum okkurt fyri ikki at missa sambandið við hann. Hon metir seg hava verið manipuleraða av manninum, og at hon var í einari vánaligari sinnisstøðu og at tað gekk illa í hennara egna hjúnabandi.


text:
27-02-2018
Send og móttak talgildar rokningar
Mínrokning skipanin er fyri allar fyritøkur og stovnar - eisini til tykkum, ið bert senda rokningar av og á.
Tað er ókeypis at melda seg til Mínrokning og at vera brúkari. Tað er harafturat altíð ókeypis at senda og móttaka einstakar rokningar virki til virki. Hevur tú ikki virkisinnritan sum er, er skjótt at fáa hana. Set teg bara í samband við Service Desk hjá okkum, so hjálpa tey tær víðari.
GG! Innan 1. apríl 2018 kanst tú í Mínrokning eisini stovna rokningar, ið lúka komandi lógarkrøv um talgildar rokningar, og senda til almennar stovnar gjøgnum Mínrokning. Púra ókeypis.
Vit hjálpa tær við kundarøktini
Nýtir tú Mínrokning, kanst tú gera avtalur við kundar um sjálvvirkandi gjaldingar. Eisini bjóða vit tær eina avdráttarskipan, har tú kanst gera avdráttaravtalur við kundar tínar.
Set teg í samband við okkum í dag á tlf. 345200, ella tpost: sd@elektron.fo, og vit hjálpa tær víðari.


text:
Um fleiri hundrað milliónir fólk skulu arbeiða seg upp úr ógvusligum fátækadømi, er neyðugt við búskaparligum vøkstri. Málið hjá ST er, at vøksturin skal verða 7% í teimum londunum, har minsta menning hevur verið. Sambært Heimsbankanum verða lívskorini nógv skjótari betri, um vøksturin er 7% árliga. Enn eru vit ikki komin á mál á hesum økinum. Vøksturin í teimum londunum, har minsta menningin hevur verið, var umleið 3,5% árliga frá 2000-2014, og var helst 5,5% í 2017.
Í nógvum menningarlondum er høvuðsvinnan rávørur, sum verða seldar óvirkaðar av landinum. Vøksturin er tí treytaður av prísinum á rávørunum á heimsmarknaðinum. Hetta hevur við sær, at tá prísurin fellur, steðgar vøksturin í hesum londunum. Tó hava nógv av teimum fátøku londunum fleiri ungfolk, ið hava meira lærdóm enn áður. Hetta gevur góðar fortreytir fyri búskapinum.
Búskaparligur vøkstur er tó ikki í sær sjálvum ein trygd fyri, at fólkið í einum landi verður lyft úr fátækadømi. Um ójavnin veksur, kann økta ríkidømið frá vøkstrinum enda hjá nøkrum fáum fólkum, ið eru ógvulig rík frammanundan. Tí er eisini eitt heimsmál samtykt, ið snýr seg um at minka um ójavnan allastaðni í heiminum. Tað er heimsmál nummar tíggju.
Steðga trýstið á náttúruna
Búskaparligi vøksturin setur eisini trýst á tað tilfeingi, sum er í náttúruni. Málið er, at vøksturin skal vera burðardyggur. Hetta merkir eitt nú, at vit skulu gagnnýta tilfeingið betri í samband við nýtslu og framleiðslu. Vit skulu eisini arbeiða fyri at steðga búskaparligum vøkstri, sum kemur av virksemi, ið oyðileggur umhvørvið. Eitt dømi kundi verið, at ongin skógur skal jarðleggjast fyri skjótum búskaparligum vøkstri, men skal í staðin varðveitast og nýtast ár eftir ár.
Sømiligt arbeiði
Ein annar týdningarmikil partur av hesum málinum er, at vit skulu virða rættindi hjá arbeiðstakarum. Tey fátæku skulu ikki bara fáa eitt arbeiði. Við arbeiðnum skulu vera sømiligar og tryggar umstøður. Vit skulu sum tað fyrsta steðga øllum handli við menniskjum, og í síðsta lagi í 2025 skulu øll sløg av barnaarbeiði verða steðgað.
Hevur tú nakrantíð havt eitt vandamikið arbeiði? Hvønn týdning hevur tað, at nakar ansar eftir arbeiðsumhvørvinum, og at børn ikki verða misnýtt til arbeiði, sum vóry tey trælir?
8.1 Árligi búskaparvøksturin fyri hvønn íbúgvan skal vera í samsvari við tjóðarligar umstøður og, serliga, í minsta lagi 7 prosent í bruttotjóðarvøkstri árliga í teimum minst framkomnu londunum
8.2 Hægri búskaparligt framleidnisstig skal náast við ymisleika, tøkniliga uppstigan og nýhugsan, ikki minst við at leggja seg eftir geirum, sum skapa høg virði og eru arbeiðskrevjandi
8.3 Virkað verður fyri menningarfremjandi politikki, ið stuðlar framleiðsluvirksemi, gevur sømilig arbeiðspláss, stimbrar skapanarevni og nýhugsan og virkar fyri at formalisera og fáa mikro-, smáar og miðalstórar fyritøkur at vaksa, millum annað við at tær tær sleppa fram at fíggjarligum tænastuveitingum
8.4 Stig fyri stig fram til 2030 at bøta um alheims tilfeingiseffektivitet í nýtslu og framleiðslu og stremba eftir at loysa búskaparligan vøkstur frá umhvørvisoyðingum í samsvari við 10 ára Rammusáttmálan um virkisskráir um burðardygga nýtslu og framleiðslu við ídnaðarlondunum á odda
8.5 Fyri 2030 skal vera fult og framleiðandi arbeiði og sømilig størv til allar kvinnur og menn, eisini ung fólk og fólk, ið bera brek, og sama løn skal vera fyri arbeiði, sum hevur sama virði
8.6 Fyri 2020 skal tann ungdómur, sum ikki fær arbeiði, ikki fær útbúgving og ikki sleppur í læru minkast í stórum.
8.7 Munadygg átøk verða sett í verk beinanvegin til tess at beina fyri tvingsilsarbeiði, nútíðar trælahaldi og menniskjahandli og fyri at tryggja bann ímóti og beina fyri ringasta barnaarbeiði, sum eisini fevnir um at útvega barnahermenn og fyri at beina fyri baranaarbeiði í øllum líki fyri 2025.
8.8 Arbeiðstakaranna rættindi skulu verjast, og virkað verður fyri einum tryggum og støðugum arbeiðsumhvørvi fyri allar arbeiðstakarar, eisini gestaarbeiðarar, serliga kvinnuligar gestaarbeiðarar og tey, sum virka undir ótryggum arbeiðskorum
8.9 Fyri 2030 skal politikkur orðast og fremjast í verki, sum skapar burðardygga ferðafólkavinnu, sum skapar arbeiðspláss og virkar fyri at fáa mentan og vørur á staðnum fram.
8.10 Styrkja førleikan hjá innlendis fíggjarstovnum at virka fyri og gera atgongdina til bankar, tryggingar og fíggjartænastur betri
8.a Hjálp knýtt at handli til menningarlondini skal vaksa, serliga til tey minst mentu londini, millum annað ígjøgnum tann Styrkta samskipaða karmin um handilstongda tøknifrøðiliga hjálp til tey minst mentu londini
8.b Fyri 2020 skal ein alheims virkisskrá verða ment og sett í verk fyri at fáa ung í arbeiði, og Alheims arbeiðssáttmálin hjá Altjóða arbeiðsfelagsskapinum (ILO) verður framdur í verki
Heimsins bestu tíðindi hava verið á prenti í Dimmalætting í 2018.
Hesar greinar umrøða Heimsmál 8:


text:
Nógvur gróður í sjónum
“Hetta sær spennandi út,” sigur Havstovan.
Várgróðurin á landgrunninum er komin óvanliga tíðliga í ár. Tað skrivar Havstovan. Talan er um plantuæti, sum er fyrsti liður í føðiketuni, og er harvið grundarlagið undir øllum lívi í sjónum.
“Av tí at plantuæti fær orkuna úr sólarljósinum, er næstan allur gróðurin í sjónum á okkara leiðum um várið og summarið,” sigur Havstovan. Longu áðrenn hálvan apríl varð staðfest, at rættiliga nógvur várgróður var at síggja, og hetta er óvanliga tíðliga.
Tá gróðurin byrjar, fær djóraætið føði og fer av álvara at gýta. Smátt djóraæti er fyrsta føðin hjá fiskalarvum tíðliga um várið.
“Tá nógvur várgróður er, kunnu vit tí vænta, at livilíkindini og vøksturin hjá fiskalarvunum eru góð,” sigur Havstovan.
Hóast tað enn er ov tíðliga at siga, um gróðurin í 2018 fer at hilnast væl, heldur Havstovan, at tað sær spennandi út.
Síðani 1997 hevur Havstovan á hvørjum ári fylgt við gróðrinum á Landgrunninum. Hvørja viku tekur Lívfiskastøðin í Skopun royndir í Skopunarfirði, sum Havstovan síðani kannar.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Myndarøð úr Føroyingahavnini: Tíðarinnar tonn er farin avstað við tí mesta.
Sjálvstýri havt ársfund
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Barbara Holm 15.05.2018 (15:08)
Bindiklubbakonurnar: - Vit hava tað stuttligt saman
- Vit eru altíð í góðum lag og tað er so stuttligt at vera saman, sigur Jensina av Húsabrúgv, ein av bindiklubbakonunum, sum endaði í donsku miðlunum.
Tær tóku ein danskan útvarpsvert av bóli, tá ið tær trivu í sang og føroyskan dans umborð á einum donskum toki. Útvarpsverturin var so mikið ovfarin, at hann brúkti eina góða løtu at práta um upplivingina í tokinum í sending, sum kann síggjast við at trýsta á pílin á myndini.
Jensina av Húsabrúgv á Argjum er ein av bindiklubbakonunum. Í alt eru tær 14-16 kvinnur, og tað sermerkta er, at tær eru allar systrar og systkinabørn.
- Omma okkara átti 36 ommubørn, greiðir Jensina frá. Tær eru allar sostatt eftirkomarar hjá Rasmusi og Magninu Olsen í Streymnesi.
Tær hava havt bindiklubba saman í nøkur ár. Fýra teirra búgva á Argjum, meðan hinar búgva norðanfyri – í Streymnesi, Hvalvík og Kollafirði. Um vikuskiftið vóru tær farnar ein vikuskiftistúr til Danmarkar. Tær høvdu savnað sær pening til túrin og nú skuldi tað vera.
- Vit høvdu verið og vitjað dóttir eitt systkinabarn okkara. Lagið var gott ja, men tað er tað altíð, tá vit eru saman, greiðir Jensina av Húsabrúgv frá. Tað var als ikki tilvitað, at tær endaðu í donsku miðlunum.
- Vit sótu og prátaðu og sungu, sum vit onkuntíð gera. Vit vistu ikki, at ein journalistur var á tokinum. Men vit løgdu heldur einki í tað, tí hann spurdi pent aftaná, um hann kundi brúka upptøkurnar, sigur Jensina av Húsabrúgv sum viðgongur, at tær eru also rættiliga festligar, tá ið tær eru saman.
- Also føroyskur dansur er ikki við til hvønn bindiklubb, men kanska tá tað er okkurt serligt, sigur Jensina av Húsabrúgv, sum saman við systrum og systkinabørnunum hittist til bindiklubb ein ferð um mánaðin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
Jólaódnin í fjør breyt nógv meira enn tann í gjár
Tak niður
Tryggingarfeløgini hava higartil fingið okkurt um hálvtannaðhundrað fráboðanir um skaðar eftir illveðrið í gjár.
Skaðarnir í ódnarveðrinum hesa ferð eru tó verri enn so eins nógvir og ringir sum í ódnini jóladag í fjør.
Higartil hevur Betri trygging fingið færri fráboðanir enn hundrað.
Í gjár boðaðu 70 fólk frá skaðum. Og nakrar fráboðanir eru komnar afturat fyrrapartin.
Hjá Trygd er søgan tann sama.
Janus Thomsen, stjóri, sigur, at tey hava higartil fingið hálvthundrað fráboðanir.
Yvirhøvur er ikki talan um stórar skaðar.
Janus Thomsen sigur, at skaðatalið er langt frá tí, sum tað var eftir jólaódnina í fjør.
Sí eisini


text:
Orð og lag: Ira Forest Stanphill
Týtt: Øssur Berghamar
Upprunaheiti: Jesus and me
1. Eg einsamur gekk og uttan mál og mið,
mítt hjarta var byrðað, eg fann ongan frið,
óvitandi um tann vinin, sum eg
ei søkti – og tó – hann elskaði meg.
Niðurlag: Í felag Jesus og eg nú ferðast saman,
hann trygt meg leiðir í sorg og gaman,
eg veit, hann svíkur meg ei,
hvar enn mín fótur steig,
og inntil lokin er leið,
fylgjast Jesus og eg.
2. Gerst løgin og long og vandafull mín ferð,
um boðar og íður á leiðini er,
so er hann mær nær, og hansara hond
meg leiða skal trygt til himmalsins strond.
3. Við songi hvønn dag eg framá ferðast kann,
á landi og sjógvi eg vitni um hann,
við hansara lið har vera eg skal,
tí lív mítt er hans, og sál mín er sæl.


text:
“Á keiini hjá Østrøm har síggja vit tá øll skipini tey duffa á Vestaru vág;
skipsmenninir teir ferðast við bátum út og inn, tá ræður um at halda seg svinn”.
“Gentukæti”, 1894 av Jóan Petur uppi í Trøð
ØSTRØM FYLLIR 130 ÁR
Við fabrikkini hjá Østrøm kom ídnaðarkolveltingin til Føroyar. Bygningurin varð reistur í 1887 og varð bygdur av dagleiðarum í Havn. Lønin fyri at laða var 20 oyru fyri alinina – men so skuldu teir eisini útvega grótið sjálvir. Tað kom úr Rættará, ið rennir undir húsunum.
Her inni stóðu fyrstu dampmaskinurnar í Føroyum og eini 60 fólk vunnu til lívsins uppihald her. Endamálið við fabrikkini var at útvinna olju og lýsi úr havsins tilfeingi.
Í 1888 og 1889 var The Normal Company Ltd., sum felagið æt, næst størsti skattgjaldari í Havn. Felagið rindaði tey árini 300,-árliga í skatti.
Men gakk…. Olja varð funnin í Amerika og tá farið varð undir at útflyta til heimsmarknaðin, fall oljuprísurin og tað sama gjørdi grundarlagið undir The Normal Company. Felagið hóraði ikki undan og í 1890 varð tað lýst á tvingsilssølu við hægsta rætt, Chancery Division í Bretlandi.
Partar av útgerðini, m.a. dampketlar o.a., varð seld við fútarættin í Havn og í 1894 keypti Jacob Lutzen bygningin fyri 2.000 krónur. Ognin hevur verið í familjuni síðan.
Tíðarrensl í Fabrikkini…
24. juni 1887 Fabrikkin hjá The Normal Company liðug. Farið varð undir at framleiða olju og lýsi úr fiskaúrdrátti , hvali og kópi. Her stóðu fyrstu dampmaskinurnar í Føroyum.
28. mai 1894 The Normal Company fer á húsagang. Jacob Lützen keypmaður, keypir fabrikkina og fer saman við soninum Valdemar undir konservesframleiðslu.
26. juli 1895 Framsýning av føroyskum og útlendskum handverki. Ullvørur, træskurðir og steinarbeiði herundir doypifunturin, sum í dag stendur í Kunoyar kirkju. Tilsamans 2.400 vitjaðu framsýningina. Tá búðu um 1.600 fólk í Havn.
1905 Virksemið við timburhandili og ’Kul, Koks og Braende’ byrjar.
1909 Jacob Lutzen & Sønner fáa 1. virðisløn og medalju fyri fiskabollakonserves á heimsframsýningini í Århus.
1918 Eftir fyrra veraldarbardaga legði Danmark toll á konserves og tá kom stígur í framleiðsluna. Fabrikkin helt tó á fram at virka fram til 1939.
1920 Jens Simonsen (Gøtu Jens) og Knút Lützen hava framleiðslu av bommum í fabrikkini.
1930- Í sambandi við nógv flutningsvirksemi verður farið undir tryggingarvirksemi og felagið umboðar London Guarantee Accidental Company.
1932 Byrjað verður at selja Olju, bensin og petroleum.
1934-1949 Farið verður undir at umboða oljufelagið DDPA. Tá seinni heimsbardagi byrjar og farleiðin til Danmarkar verður stongd, heldur samstarvið á fram, í beinleiðis samstarvi við J. D. Rockefeller.
1920+ Andrias í Horni hevur bakarí í fabrikkini.
1920+ Johan Evensen hevur spinnarí í fabrikkini.
1920+ Knud Lambaa hevur heilsølu og agentur í fabrikkini.
1939 Annars veraldarbardagi ger, at einki tilfar fæst til konserves framleiðsluna. Bretska hervaldið brúkar fabrikkina til goymslubygning. Proviantur, klæðir, skógvar og frystivørur vóru goymdar her øll krígsárini.
1939 Farið var undir alternativa framleiðslu og m.a. varð rabarbu syltutoy hópframleitt.
1940 Ísvirki er í fabrikkini øll krígsárini. Ísurin varð latin ísfiskabátum og varð fluttur við bili til bátar og skip.
1947 Ísframleiðslan steðgar, tá Fiskacentralurin byrjar sítt virksemi og kann lata lata ís beinleiðis umborð á skipini. Komandi árini verður ísvirkið brúkt av havnafólki til at goyma kjøt í.
1948- Rabarbusyltutoy í gløsum verður framleitt summarhálvuna. Flestu rabarburnar koma úr Gøtu.
1950- Christian Højgaard skómakari hevur sítt virksemi her í nøkur ár.
1955-2003 Fabrikkin verður brúkt til goymslu av byggitilfari.
2003 Lützens Timburhandil yvirtekur alt virksemið í fabrikkini.
2009 Steinprent letur upp grafiskan verkstað og framsýningarhøli.
2011 Studio Bloch byrjar virksemi við tónleikaframleiðslu.
2011 HeinesenMyndir byrjar virksemi við fotostudio.
2012 Festi byrjar virksemi innan samskifti og samleika, og fer undir vørumerkinum Østrøm at reka nýumvældu hølini sum depil fyri vinnu og mentan.


text:
37 útlendskir næmingar á skeið á Setrinum
Í dag er altjóða summarskeiðið farið av bakkastokki á Føroyamálsdeildini. Skeiðið, sum er eitt mál- og bókmentaskeið, er frá 03.-25. august. Luttakararnir eru úr USA, Canada, Týsklandi, Fraklandi, Kroatia, Iran, Sveis, Onglandi, Eysturríki, Polen og Italia. Tey eru íalt 37 næmingar, ið eru býttir á trý skeið á tveimum torleikastigum.
Undirvísingin fer fram á Søgu- og Samfelagsdeildini í Jónas Broncks gøtu. Umframt nógvar tímar í føroyskum máli, eru eisini tímar í politiskari søgu, filmslist, staðanøvnum, tónleiki. Haraftrat er skipað fyri fleiri útferðum.
Av tí at ov fá kollegiipláss eru í havn, gista studentarnir hjá privatfólki. Lærarar á skeiðinum eru: Hjalmar P. Petersen, Randi Kúrberg og Marjun Arge Simonsen. Høvuðsábyrgdina fyri skeiðinum hevur Turið Sigurðardóttir, meðan Tina K. Jakobsen tekur sær av tí praktiska partinum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Vilmund Jacobsen 16.04.2018 (15:14)
Tá heimahjálpin eisini gav seyðinum
Tað eru í dag liðin 25 ár, síðan forkvinnan í Heilsuhjálparafelagnum, Mary Antonsdóttir, byrjaði at arbeiða í røktini. Í hesum sambandi hevur hon í dag lagt nakrar hugleiðingar út á sína Facebook-síðu.
- Nógv vatn er runnið í ánna hesi árini, og nógvar broytingar eru framdar á eldraøkinum. Í stuttum kann sigast, at umsitingin er vaksin, og starvsfólkanormeringin í røktini er minkað munandi.
Mary Antonsdóttir sigur, at hon ynskir seg ikki aftur til tíðina, tá heimahjálpin næstan var ein húshjálp og tók sær av øllum - alt frá persónligari røkt til baking, innkeyp, reingerð, matgerð, at geva seyðinum og annað.
- Men, í dag eru vit tíverri farin heilt í hina grøvina og veita bert persónliga røkt, har hvør tænasta er visiterað niður í minuttir. Nei, lat okkum fáa fleiri heitar hendur og minka um umsitingina.
Forkvinnan í Heilsuhjálparafelagnum vísir á, at vit fáa ikki eina kvalitetsrøkt, um tíðin til hvønn einstakan borgara ikki er nøktandi.
- Lat okkum sleppa burtur frá hasum “minutt-tyrani’inum”, har alt verður roknað út í minuttir. Borgarin er eitt menniskja av holdi og blóði, og tørvurin kann broytast frá degi til dags. Tískil er ein minutt-stýrd uppgáva ein vánalig skipan, har atlit als ikki eru tikin fyri borgaranum.
Mary Antonsdóttir leggur dent á, at menniskju ikki bert hava fysiskar tørvir.
- Lat okkum fáa tað menniskjansliga perspektivið inn í skipanina aftur, har allir tørvir hava líka stóran týdning, okkara borgarum og starvsfólkum at gagni, er heilsanin hjá forkvinnuni í Heilsuhjálparafelagnum í dag.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ingi Samuelsen
18.07.2017 - 14:39
Tíðindi > Uttanlands > Annað
Frystu kropparnir av einum sveitsiskum hjúnum, ið hava verið horvin í 75 ár, eru nú funnin aftur í einum svinnandi jøkli í Alpunum.
Marcelin og Francine Dumoulin, foreldur at sjey børnum, fóru 15. august 1942 út at mjólka neytum, men komu ongantíð aftur.
- Vit hava brúkt alt okkara lív til at leita eftir teimum, tí tað hevur verið okkara vón, at vit einaferð kundu geva teimum eina jarðarferð, sigur yngsta dóttirin, Marceline Udry-Dumoulin, sum nú er 75 ár, við blaðið Le Matin í Lausanne.
Løgreglan í Valais hevur upplýst fyri sveitsiskum miðlum, at líkini av tveimum persónum vórðu funnin undir umvælingararbeiði á eini skíðlift nærhendis Les Diablerets skíðstaðnum á 2.600 metra hædd.
DNA-kanningar skulu nú staðfesta samleikan hjá fólkunum.
- Kropparnir lógu nærhendis hvørøðrum. Talan er um mann og kvinnu í klæðum frá tíðini kring annan verðaldarbardaga. Líkini eru væl varðveitt, eins og ognarlutirnir hjá teimum, sigur stjórin fyri skíðstaðnum við blaðið.
Marcelin Doumoulin, ein 40 ára gamal skómakari, og 37 ára gamla lærarinnan Francine, doyðu frá fimm synum og tveimum døtrum.
- Hetta var fyrsta ferðin, at mamma mín fór við pápa út á slíka ferð. Hon var altíð við barn, og kundi ikki fara út at klatra á jøklinum, greiðir Udry-Dumoulin frá.
Eftir hendingina vórðu børnini skild frá hvørjum øðrum, og send út til familjur at fostra.
- Eg var heppin at sleppa at búgva hjá mostur míni. Vit livdu øll nærhendis heiminum, men gjørdist fremmand fyri hvør øðrum. Til gravarferðina fara vit ikki at vera í svørtum. Eg haldi, at hvítt er hóskandi. Hvítt umboðar vón, og vónina misti eg ongantíð, sigur nú 75 ára gamla dóttirin við blaðið.


text:
Sverri Egholm
07.12.2017 - 08:42
Illveðrið vit hava í Føroyum ávirkar eisini jólatúrin við Norrønu, sum longu í gjár fór av Havnini - næstan eitt samdøgur áðrenn ætlað. Hetta fyri at sleppa undan illveðrinum.
Men tað hevur víst seg at illveðrið er nógv meira av suðri enn upprunliga hildið, og í morgun tók skiparin, Petur av Vollanum, avgerð um at steðga á í Hetlandi.
- Vit settu fulla ferð á, men tað vísti seg, at aldan í Norðsjónum er nógv størri enn vit roknaðu við frammanundan. Tí tók eg í morgun avgerð um at leggja stilt við Hetland og bíða til lágtrýstið er farið eysturum, segði skiparin á Norrønu, Petur av Vollanum.
- Um vit hildu á fram fóru vit at fáa heilt stóra aldu av suðri, segði skiparin við Góðan morgun Føroyar í morgun.
Hann væntar at Norrøna verður liggjandi í umleið eitt samdøgur, og eftir ætlan verður ferjan í Hirtshals leygarmorgunin.
(Mynd: marinetraffic.com)


text:
Landsstýrismaðurin hevur tikið avgerð um at seta eina bólk, mannaður við starvsfólkum úr Sjóvinnu-stýrinum og av Landsverki, at koma við einum tilmæli um bygging av einum nýggjum skrivstovubygnini til Sjóvinnustýrið. Byggiskráin umrøður bygging av einum nýggjum skrivstovubygningi til Sjóvinnustýrið. Bygningurin skal byggjast á matr. nr. 319h í Vága Kommunu og fevnir um bæði bygning, atkomu, parkeringsøki og uttanumøki. Er tørvur á fleiri fermetrum til byggingina, er Vága Kommuna sinnað at selja burtur av grannastykkinum á matr. nr. 128a. Skrivstovubygningurin verður millum 800 og 900 fermetrar í einari hædd. Gevast til kennar í bygninginum, at her húsast ein stovnur, ið arbeiður við maritimum málum. Bygninurin er býttur upp í fýra ymiskar deildir, og einstøku deildirnar skulu ikki órógva hvørja aðra, men heldur stuðla upp undir virksemið í hvørji einstøku teirra. Alt byggiøkið skal hugsast inn í verkætlanina. Staðseting av atkomu og parkeringarøki skal loysast á skynsaman hátt, so vitjandi og starvsfólk lætt kunnu koma til og frá bygninginum. Týdningarmikið er, at atkoma inn í bygningin er væl vard móti vind og regni. Samlaða byggiøkið er umleið 1.480 fermetrar, men kann økjast upp til 2.745 fermetrar. Bygginevndin mælir til, at útboð til ráðgeving verður síðst í apríl 2018, og at høvuðsarbeiðstakaraútboð fer fram í juli 2018. Gongst eftir ætlan, skal bygningurin standa klárur um hálvan desember 2019.
Arbeitt verður í løtuni við at kanna kostnað og lendisviðurskifti. Sjálv byggingin skal eftir ætlan byrja í 2020.
Avgerð er tikin um at byggja Sjóvinnustýrinum nýggjan bygning í Miðvági. Landsverk fer nú undir at samskifta við Vága kommunu við atliti til at ogna sær hóskandi grundøki frá kommununi til endamálið.
Bygningsánari: Uttanríkis- og Vinnumálaráðið
Brúkari: Sjóvinnustýrið
Byggiharri: Landsverk
Høvuðsráðgevi: Ikki valdur enn
Høvuðsarbeiðstakari: Ikki valdur enn
Tíðarætlan: Ráðgeving boðin út í apríl 2018, arbeiðstøka boðin út í juli 2018, og avhending skal væntandi fara fram um hálvan desember 2019
Kostnaðarætlan: 13,7 mió. krónur


text:
MA-prógv í føroyskum
Hósdagin 27. februar helt Hanna Absalonsen almennan fyrilestur við heitinum “Sálmatýðingarnar hjá Victori Danielsen í átrúnaðarligum og tjóðarbyggjandi høpi” á Føroyamálsdeildini.
Evnið í fyrilestrinum hevði støði í MA-ritgerðini hjá Honnu “Føroyskar sálmatýðingar við atliti at týðingum hjá Victori Danielsen”.
Nógv fólk var í Loftsstovuni og lurtaði eftir fyrilestrinum.
Meistarafyrilesturin, sum er seinasti partur av MA-námi í føroyskum, er vikuarbeiði og telur 2 ects (ársarbeiði er 60 ects).
Vit ynskja Honnu, sum er granskingarhjálpari á Føroyamálsdeildini, hjartaliga til lukku við MA-próvnum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Nógvar spennandi verkætlanir eru ígongd í Suðuroynni, sum kunnu fáa stóra ávirkan á áhugan hjá ferðafólki at vitja Suðuroynna. Nakrar av hesum verkætlanum hava eisini landsáhugað og eru av landsstýrinum raðfestar á Fíggjarlógini.
Ein av hesum verkætlanum er víkingaskipið, sum skal byggjast í Hovi. Talan er um sera spennandi verkætlan, har fyrsta víkingaskipið verður bygt í Føroyum í upprunastødd og eftir tekningum av veruligum víkingaskipi.
Í grannalondum okkara eru slík søgulig skip stór ferðavinnumál, sum draga til sín fólk í stórum tali, og hetta fer uttan iva eisini at verða støðan við víkingaskipinum.
Kommunurnar í Suðuroynni taka undir við hesari ætlan, sum førir við sær, at fleiri størv og økt virksemi, og heita kommununurnar í felag á Landsstýrið um at gerast ein enn virknari fíggjarligur viðspælari í hesari fyri Suðuroynna og Føroyar stóru verkætlan.


text:
08. Okt 2018
Tað var eitt bakkast fyri fólkaræði, tá ið samtykt varð at gera Føroyar til eitt valdømi. Ætlanin sýntist við hesum vera, at miðsavna alt vald. Eisini skuldi henda samtykt brúkast til at sleppa av við “lokalar landspolitikarar” og sjálvprofilering...
02. Okt 2018
Havnar Framburðsfelag tekur fult undir við uppskotinum hjá fólkaflokkinum um at gera útgjaldið hjá samhaldsfasta skattafrítt. Tað líkist ongum, at pensionistar verða dupultskattaðir. Tað er at skatta skattapengar! Við uppskotinum hjá fólkaflokkinum fáa pensionistar 2000 kr. meira um mánaðin. Tað...
02. Okt 2018
Miðnámsnæmingar skulu sjálvandi viðgerast eins. Teir hava sama lærara, lesa í somu bók, men 18 ára gamli fær lestrarstuðul, meðan tann 17 ára gamli fær einki. Hetta vilja vit broyta!Jørgen Niclasen, formaður fólkafloksins, hevur lagt uppskot fyri løgtingið, soleiðis at allir miðnámsnæmingar hava rætt til...
20. Sep 2018
Jørgen Niclasen hevur vegnað Fòlkaflokkin, lagt fram uppskot til samtyktar um at broyta viðurskiftini í samband við barnaansingargjald.Í viðmerkingunum sæst m.a. at endamálið við uppskotinum er at geva foreldrum frælsi, so at tey sjálvi kunnu velja ansing til síni børn.Les alt uppskotið við at klikkja...
20. Sep 2018
Jørgen Niclasen hevur vegnað Fòlkaflokkin, lagt fram uppskot um at javnseta arbeiðsgevarar í samband við sjúkradagpening. Í viðmerkingunum til uppskotið stendur m.a.: "Hetta uppskot varð lagt fram í undanfarnu tingsetu (lm.nr. 136/2017), men tað fall burtur uttan atkvøðugreiðslu. Samgongan valdi at súlta...
20. Sep 2018
Elsebeth Mercedis Gunnleygsdóttur hevur vegnað Fòlkaflokkin, lagt fram uppskot um at lækka tinglýsingaravgjaldið.Í viðmerkingunum til uppskotið stendur m.a.: "Endamálið við uppskotinum er at hjálpa teimum, sum skulu seta føtur undir egið borð, og at hjálpa vinnuni."Les alt uppskotið við at klikkja á leinkjuna niðanfyri:http://logting.fo/files/casestate/25945/025.18%20Ll%20um%20br.%20i%20ll%20um%20tinglysingaravgjald.pdf ...
20. Sep 2018
Jacob Vestergaard hevur vegnað Fólkaflokkin lagt trý uppskot fram um yvirtøku av kortmynduleikanum. Í viðmerkingunum til ta eina uppskotið stendur m.a.: "Endamálið við lógaruppskotinum er at staðfesta, at ein føroyskur kortmyndugleiki skal skipast. Somuleiðis er endamálið at gera topografisk kort,...
19. Sep 2018
Jørgen Niclasen og Jákup Mikkelsen hava vegnað Fólkaflokkin lagt uppskot fram, um at avtaka uppboðsølu av fiskirættindum. Í viðmerkingunum til uppskotið stendur m.a.: "Andstøðan hevur undir viðgerðini av uppskotinum hjá samgonguni um fyrisiting av sjófeingi víst á, at útlutan av veiðirættindum umvegis...


text:
VĶSINDAVŲKA: Rognkelsir hava vķst seg at vera eitt gott amboš ķ hernašinum móti laksalżs. Atferšarkanningar hjį Fiskaaling av rognkelsum vķsa, at tį tey verša slept ķ aliringarnar, hava bęši skjól og beinleišis fóšring av teimum avgerandi tżdning fyri, hvussu tey klįra seg ķ ringunum. Ķ sambandi viš įtakiš hjį Granskingarrįšnum undir heitinum, Vķsindavųkan į ferš 2018, hevur Įsa Johannesen, granskari į Fiskaaling, hildiš almenna framlųgu į Seglhśsloftinum um atferšina hjį rognkelsum og laksi ķ tveimum alibrśkum ķ Fųroyum.
Alivinnan hevur tķbetur veriš vęl spard fyri sjśkum seinnu įrini, men ein trupulleiki hevur veriš vaksandi tališ av laksalżs ķ alibrśkunum. Nógvir hęttir eru at basa laksalśs, og ein av teimum, iš eisini hevur tann fyrimunin, at hann er lķvfrųšiliga buršardyggur, er nżtsla av rognkelsum, sum eta laksalżs av skręšuni hjį laksinum.
Fortreytin fyri at brśka rognkelsi ķ hernašinum móti laksalżs er, at tey trķvast millum laksin ķ aliringunum. Įsa Johannesen, granskari į Fiskaaling, sum hevur gjųrt nógv viš at granska ķ hesum slagi av reinsifiskum, hevur millum annaš gjųrt atferšarkanningar av rognkelsum, tį tey verša sett śt ķ alibrśkini.
Ķ sambandi viš afturvendandi įtakiš hjį Granskingarrįšnum, Vķsindavųkan į ferš, helt Įsa Johannesen herfyri almennan fyrilestur viš framlųgu į Seglhśsloftinum į Tvųroyri undir heitinum, Atferš hjį rognkelsum og laksi ķ tveimum alibrśkum ķ Fųroyum. Kanningarnar vóršu gjųrdar ķ 2015-16 viš millum annaš livandi upptųkum beinleišis śr aliringunum.
Ķ framlųgu sķni vķsti Įsa Johannesen millum annaš į, at góšur trivnašur hjį rognkelsum er avgeršandi fyri, at tey gera neyšugu nyttuna ķ alibrśkunum. Kanningarnar vķsa, at ein ręttiliga avgerandi fortreyt fyri, at rognkelsini trķvast, er at tey hava hava skjól og harviš vernd ķ aliringunum. Somuleišis at tey verša fóšraš įriš runt. Ķ tķšarskeišnum fyrstu trķggjar mįnaširnar ķ įrinum, mugu tey fóšrast serliga vęl, tķ tį er lķtiš og einki plankton ella annaš at eta ķ sjónum.
Rognkelsini eru fyri taš mesta ov smį til at liva av alifóšurinum hjį laksinum, tķ taš er sjįlvandi framleitt til nógv stųrri fisk, og hartil eru ikki rųttu fųšsluevnini til rognkelsi ķ laksafóšrinum. Fyri at tryggja góš livikor, er tķ ręttiliga avgerandi, at rognkelsini fįa fóšur, sum er egnaš til tey.
Harafturat mį hędd takast fyri teimum oftani hųršu vešurvišurskiftunum viš bęši vindi og hųršum streymi. Hetta ger taš neyšugt at seta śt skjól ķ aliringarnar sum rognkelsini kunnu sųkja sęr vernd ķ.
Myndin omanfyri er frį videoupptųkum av rognkelsum ķ aliringunum.
Um nakar ynskir at vita meira um hetta, ber til at seta seg ķ samband viš Įsu Johannesen, granskara į Fiskaaling, tlf. 774764, t-postur: asajoh@fiskaaling.fo.


text:
Her eru dagførdu (pr. 01.02.2014) krøvini til Elitu- & Talentbólkin.
PDF: OyL- og Talentkrøv 2014-5 Menn og dreingir og OyL- og Talentkrøv 2014-15 Kvinnur og gentur
Gevið gætur: Úrslit í renning til og við 200 m, longdarlopi og trístøkk skulu vera við góðkendum vindi (tvs. maks +2,0 m/s undanvindur). – Renniúrslit til og við 400 m skulu vera el-tíðir.
Tað verður væntað, at íðkarar í talentbólki, elitubólki og á oyl-liðnum føra venjingardagbók. Tey yngstu (12-13 ár møguliga saman við venjaranum)
Tað er eitt krav, at íðkarar í talentbólkinum møta til tey tiltøk, sum verða fyriskipað fyri bólkin, eins og tað er eitt krav, at møtt verður til FM-Ung, og 15 ár og eldri møta til FM Vaksin. Forfall skal fráboðast.
Íðkarar á elituliðnum og oyggjleikaliðnum íðka bara frælsan ítrótt. Krav er, at møtt verður til øll fyriskipað tiltøk fyri bólkarnar, og kravt verður, at møtt verður til viðkomandi kappingar. Forfall skal fráboðast.
Freistin at klára oyggjaleikakrav til 2015 er 26. apríl 2015. (Tað merkir, at um Tårnby Games er fyrsta vikuskifti í mai, er tað ov seint).
Freistin til VU-Spelen 2015 fyri Talentbólkin er 2. TF Stórkappingin ella leygardagin 30. mai.
Freistin til Íslandsmeistaraskapið 2015 fyri Elitubólkin er 3. TF Stórkapping ella leygardagin 20. juni.
Allar kappingar, sum verða fyriskipaðar, skulu fráboðast FÍF í seinasta lagi 7 dagar frammanundan. Kappingar sum ikki lúka hesar treytir, verða ikki góðkendar í FÍF høpi.
Úttøkuleiðararnir tilskila sær rætt til at endurmeta hesi krøv leypandi.


text:
Úrtslitini í FM-2014 í double og mix fyri ung í Klaksvík tann 22.mars
Alle resultater kan ses her
U11 double dreingir
1. Rani VÍF og Hans KBF
2. Marjus og Eiler MBF
3. Rói VÍF og Eli KBF
Hesar vunnu FM-2014 í U11 double gentir
Anna Maria og Miriam HBF silvur Malena og Bjarnhild KBF Gull Ingibjørg og Erla KBF bronsu
Hesi vunnu FM-2014 í U11 mix-double
Bjarnhild og Hans KBF silvur Adhya HBF og Rani VÍF gull Leivur og Malena KBF bronsu
Hesri vunnu FM-2014 í U13 double hjá dreingjum
Jónfinnur og Jónas HBF silvur Ari og Óli KBF gull Árant og Ragnar MBF silvur
Hesri vunnu FM-2014 í U13 double hjá dreingjum
Adhya HBF og Lena Maria KBF silvur Mona og Jensa ÍF gull Marianna og Laura ÍF bronsu
Hesri vunnu FM-2014 í U13 mix-double
Óli og Lena Maria KBF silvur Sissal HBF og Ari MBF gull Mona og Tóri ÍF bronsu
Hesri vunnu FM-2014 í U15 double hjá dreingjum
Bogi og Fríði HBF silvur Brandur og Dávid HBF gull Karl HBF og Petur KBF bronsu
Hesri vunnu FM-2014 í U15 double hjá gentum
Femja og Marjun KBF silvur Gunnva og Sissal HBF gull Anna og Elsbet KBF bronsu
Hesri vunnu FM-2014 í U15 í mix-double
Jónfinnur HBF og Femja KBF silvur Gunnva og Brandur HBF gull Julia og Dávid HBF bronsu
Hesri vunnu FM-2014 í U17 double hjá dreingjum
Rógvi HBF og Dann MBF silvur Dann og Rani KBF gull Teitur og Magnus HBF silvur
Hesri vunnu FM-2014 í U17 mix-double
Dann MBF og Sólfríð VÍF silvur Kristina HBF og Rani KBF gull Dann og Ása MBF bronsu
Hesri vunnu FM-2014 í U19 í single
Heðin KBF silvur Rannvá HBF gull Sverri og Martin HBF bronsu


text:
Fylgiskjal 19 Matr.nr. 12c - Egholms hús (Reynag.) Egholms hús (Reynag. ) Søga Byggiár / tíðarskeið: Uml. 1630. Fø ro ya Fo rn m in ni ss av n Skjalasavnstilfar: Húsasýn - frásagnir / nýtsla - tekningar - myndir o.a. Egholmshús Flatmynd, 1968 Reynagarður Brot úr ”Tinganes - Tórshavn. En kort historisk orientering” - Arne Thorsteinsson 1986: Præsteboligen Reynagarður er omkring 1630 blevet anlagt som en 4fløjet gård omkring en åben, brolagt gårdsplads. Anlægsplanen må være dansk inspireret, ligesom den anvendte byggeteknik tildels også er det. Den nyrestaurerede vestfløj er opført i dansk bindingsværksteknik, hvilket den omkring 1820 nedrevne østfløj også var. Nordfløjen, som også blev nedrevet omkring 1820, var et laftebygget tømmerhus med kælder under. Den endnu eksisterende sydfløj er opført i hjemlig færøsk stavteknik med samlinger, som næppe kan være yngre end 1600 tallet. Antageligvis er dette en bygning, som har stået på stedet allerede inden 1630 og er blevet indkorporeret i præstegårdsanlægget. Egholms hús (Reynag. ) Tekningatilfar Tekningar á Føroya Fornminnissavni: 1958: Uppmátingar, Kunstakademiets Arkitektskole, Kbhvn. Støðumynd, Reynagarður, akvarel, mát 1:100 Útsíður, Reynagarður, akvarel, mát 1:100 Tinganes/Reyn, skurður norður-suður, akvarel, mát 1:100 Tinganes/Reyn, skurður eystur-vestur, akvarel, mát 1:100 1960-unum: Uppmátingar, flatmynd og útsíður, mát 1:50 / J.P.Gregoriussen 1968: Uppmátingar, L. Myschetzky, R. Skarðhamar: Støðumynd, mát 1:200 Flatmynd, mát 1:50 Suður-, norður-, vestur-, eystureftir í garðinum, mát 1:50 1988-89: Uppmátingar, ”Gamla Havnin”, Tórshavnar Býráð. 1991: Umvælingaruppskot: Reynag., Skansag. og Portugálið / A. Isfeld & G. Hansen. 1999: Uppmáting, loftshædd, mát 1:50, Fornminnissavnið 2003: Umvælingarprojekt, Arkitektar 99. Aðrar tekningar: …………… Egholms hús (Reynag. ) 1968 Tekningar: L. Myschetzky og R. Skarðhamar Vestursíða Eystursíða Stovuhædd Suðurskjøldur Norðurskjøldur Egholms hús (Reynag. ) Uppmátingar av ”Gomlu Havnini”, Tórshavnar Býráð Suðurskjøldur Norðurskjøldur Vestursíða Eystursíða 1988 Egholms hús (Reynag. ) Uppmáting, 1. hædd, L. Myschetzky, R. Skarðhamar, 1968. Uppmáting, 2. hædd / loft, Fornminnissavnið, 1999. 2. hædd / loft 1. hædd / stovuhædd 1968 / 1999 Egholms hús (Reynag. ) 2003 Tekn.: Arkitektar 99 Skrivst. Skrivst. Reing. Skrivst. Gangur Skrivst. Skurður A-A 2. hædd / loft Te-køk. Skrivst. Skrivst. Skrivst. Reing Forrúm Gangur 1. hædd wc Skurður B-B Egholms hús (Reynag. ) Flatmyndir og fotomyndir (ikki mátfastar) Verandi støða Tekøk. 5,6 m2 Skrivst. 11,7 m2 7 Skrivst. 18,6 m2 5 3 Fundarhøli 9,7 m2 Forrúm 9,2 m2 6 1 Gangurtrappa 6,3 m2 4 Wc 2,2 m2 2 1. hædd framhald... 1 3 2 5 6 4 7 Egholms hús (Reynag. ) Flatmyndir og fotomyndir (ikki mátfastar) Verandi støða 11 8 9 Tekøk. 5,6 m2 Skrivst. 11,7 m2 Fundarhøli 9,7 m2 10 Forrúm 9,2 m2 Skrivst. 18,6 m2 Gangurtrappa 6,3 m2 Wc 2,2 m2 1. hædd 8 10 9 11 Egholms hús (Reynag. ) Flatmyndir og fotomyndir Verandi støða Skrivst. 7,1 m2 1 4 6 Gangur 4,3 m2 Skrivst. 11,1 m2 7 3 Skrivst. 13,4 m2 2 Gangur 4,1 m2 5 Skrivst. 8,9 m2 2. hædd / loft 2 1 5 3 6 4 7 Ex ce l-a rk Egholms hús (Reynag. ) Rúm og fermetrar Egholms hús (Reynag. ) IMR 2. hædd / loft 1. hædd / veghædd Brúkarar Ex ce l-a rk Egholms hús (Reynag. ) Støðulýsing / Tørvandi umvæling Ex ce l-a rk Egholms hús (Reynag. ) Antikvarisk fyrilit
© Copyright 2018


text:
Tanja fer aftur til Suðurafrika
Tanja Hernandez Mortensen, úr Tórshavn, er júst afturkomin úr Moldova, har hon, saman við Jonleif Danielsen, hevur verið TiM leiðari hjá føroyska toyminum, sum hevur verið í Moldova í tvær vikur. Og um stutta tíð fer Tanja aftur á flog, hesa ferð fyrst til Hollands á GO-stevnu, og síðani til Suðurafrika, har hon fer at virka sum trúboðari næstu tvey árini.
Hetta er ikki fyrstu ferð at Tanja fer til Suðurafrika at búgva. Í 2006 var hon á MDT (Mission Discipleship Training) í 6 mánaðar.
OM Suðurafrika ynskir at motivera, mobilisera, menna og útgera menniskju til tænastu í landi sínum. Tey arbeiða við kirkjuplantan og at styrkja og hjálpa kirkjum og samkomum, so tey kunnu náa teirra nærumhvørvi.
Tanja hevur eina bachelor í Childrens Ministry, og er virkin í barna- og ungdómsarbeiði í samkomuni í Ebenezer. Tanja fer at taka lut í ymiskum samfelagsbroytandi verkætlanum í Suðurafrika. Hon fer at fáa leiðsluvenjing, luttaka í barnaarbeiði, lívsførleika verkætlanum, útbúgvingar-verkætlanum, matarverkætlanum og HIV/AIDS verkætlanum.
Kostnaðurin fyri mat, uppihald, ferðing og útreiðslur í samband við arbeiði hjá Tanju í Suðurafrika, fer at liggja um 5.500 kr um mánaðin.
Um tú ynskir at stuðla Tanju fíggjarliga, kanst tú stovna eina fasta flyting/flyta pening á konto í Betri Banka: 9181 – 426.219.2 og viðmerkja “Tanja Mortensen”
Tú kanst eisini fáa ein stuðulsseðil frá Tanju ella OM Føroyum, at fylla út.
Vit takka fyri at tit vilja verða við at stuðlað hesum arbeiði.
Vit vóna at tit vilja standa saman við okkum í bøn fyri Tanju, og tí arbeiðið, sum Gud fer at gera gjøgnum hana í Suðurafrika. Tanja fer at senda bønarbrøv út við jøvnum millumbilum, og um tú ynskir at móttaka hesi, kanst tú geva Tanju ella OM Føroyum tína teldupostaddressu.
Um tú ynskir at senda Tanju bræv ella teldupost, kanst tú senda tað til:
Tanja H.Mortensen, AIDS Hope Team, Private Bag X03
Lynnwood Ridge, 0040, South Africa
ella á teldupost: tanja.mortensen@om.org


text:
Lívfrøði til lærarar
Soppar og soppavistfrøði
Tøðevni og ringrásir (á landi)
Niðanjarðarlívfrøði (livandi mold)
Samværi
Vistfrøðin hjá ersmáum arbuskul soppum umframt nøkrum stórsoppum. Ymisk sløg eru av hesum soppum, og granskað verður í, hvørji sløg eru við ymiskum plantum, og hvussu ymsu sløgini verða ávirkað av m.a. hita, biti, vætu v.m. Soppar sum gera hundalond verða eisini kannaðir. At kanna hesi viðurskifti verða brúkt PCR, mikroskopi, og spektrofotometriskar kemiskar kanningar.
Hugburður og avrik hjá lærarum og skúlanæmingum til undirvísing og læring, serliga í mun til náttúruvísindalig evni. Arbeitt verður við spurnarbløðum, hagfrøðiligari greining, fokusbólkasamrøðum og einstaklinga samrøðum.
Ph.d. í lívfrøði.
Lektari í lívfrøði og náttúrulæringarfrøði.
Ritstjóri á Fróðskaparritum


text:
Innast í Vágsbotni er ein spennandi lítil pumpa, sum reinsar sjógvin. Men kanska er hon nakað lítil. Tí gongur tú nakrar metrar út móti Skálatrøð, so sært tú, árakað Gamla Danmark, ein støðuhyl av olju glinsa upp móti brúnni. Og ikki skal nógv til, at vágin sær soleiðis út. Bara ein bátur, ið lekur, kann elva til henda ljóta dálka. Og gongur tú javnan framvið hesum rekreativa øki mitt í Havn, so sært tú, at allarflestu bátar aldri loysa fra landi. Teir bara liggja. Tá er ringt at vita, um ikki onkur teirra er farin at leka.
Eins og eitt fornminnissavn krevur ansingarfólk, so ger ein smábátahavn á Vestaruvág tað sama. Ansingarfólk. Og tað í nógv størri mun, enn allan dagin at kanna, hvør bilur stendur rætt ella skeivt parkeraður í sama kommunala øki.
Ferðafólkini undrast, eins og eg.


text:
Sáttmáli skrivaður við Franck
Jan Smedemark | 22/02/15
Í vikuni er sáttmáli gjørdur við enn ein leikara, sum vit vóna okkum nógv av komandi kappingarár. Talan er um Franck Odje Able, sum er ein av leikarunun, sum hevur verið og royndarvant seinastuni tíðina. Franck kemur úr Fraklandi og er 23 ára gamal.
Vit gleðast um at Franck verður ein partur av Effodeildarhópinum í 2015 og ynskja honum hjartaliga vælkomnan í elsta fótbóltsfelagið í Føroyum.
Franck hevur áður umboða millum annað UDV Futebol SAD.
Á myndini omanfyri sæst Franck standa inni við Stórá. Myndina eigur Charlotta Nielsen.


text:
Rannvá Holm Mortensen í Galerie Focus/
Leygardagin 10.september klokkan 16 letur Rannvá Holm Mortensen upp framsýning í Galerie Focus, Jóanes Nielsen fer at lesa upp nýggjar yrkingar á ferniseringini.
Rannvá Holm Mortensen nýtir nógv ymisk tøkni og tilfar til sínar myndir og myndevnið er eisini øðrvísi í mun til hvat vit eru von við. Ikki sjáldan hómast feminisma og politisk støðutakan í verkunum, sum taka støði í menniskjanum. Listakvinnan hevur millum annað brúkt collageformin, tað vil siga at hon hevur brúkt foto, grafikk, mála, skrava, líma o.s.fr., hon brúkar betong, leir, gips, jarn v.m. Síðstu árini hevur hon eisini gjørt videofilmar, installasjónir og skulpturar. Framsýningin er opin inntil 22.september. Galerie Focus er í kjallaranum í Lambagerði 1.


text:
Eg vildi fegin hava okkurt fitt og praktiskt til puslikrókin hjá okkum. Nú eg havi verið í barnsburðarfarloyvi, havi eg virkuliga hugnað mær við hesum DIY verkætlaðunum. So ístaðin fyri at keypa hetta, keypti eg heldur toy og seymaði tað sjálv. Eg hevði onga uppskrift, men gissaði meg eitt sindur fram, og eri soleiðis okey nøgd við úrslitið.
Eg veit ikki heilt hvat eg skal kalla hetta, men hetta má verða ein formur fyri goymslu/upphang. So málið var at seyma lummar á, har eg kann goyma ymiskt, sum man hevur brúk fyri tætt við pusliborðið.
Eg keypti eitt rættiliga tjúkt toy. Sjálvt flatumátið er 50×70 cm og tað havi eg lagt dupult, soleiðis at tað klárar at halda til eitt sindur. Stongin sum tað hongur uppiá, er ein træpinnur, sum eg havi málað.
Eg gjørdi lummarnar í ymsum støddum. Tá eg seymaði teir á, var tað umráðandi at minnast til at tað mátti verða eitt sindur av luft ímillum báðar síðurnar av lummanum, tí annars fekk eg ikki koyrt nakað í lumman. So eg gjørdi eitt lítið fold niðast á miðjuni, soleiðis at lummin puffaði eitt sindur út. (Spyr endiliga, um eg ikki dugi nóg væl at greiða frá hvussu eg havi gjørt).
Sum nú er, havi eg kanska meira pynta tað, heldur enn at koyrt tey praktisku tingini í. Men við tíðini fari eg nokk at finna útav, hvat vit ynskja at goyma í her.
Ljósareyðu hjørtuni havi eg eisini seymað. Har havi eg koyrt eitt sindur av vatt inn ímillum, so tey eru bleyt og lekkur.
M&K


text:
Lítli kryttlingur (huldukruttaættin)
Cottunculus sadko Essipov, 1937
Stødd: Lítli kryttlingur verður minst 18 cm langur.
Dýpi: Hann er við botnin úr 300 m niður á minst 800 metrar.
Litur: Hann er grábrúnur við 3 breiðum, dimmum, loddrøttum bondum um síðurnar. Uggafjaðrarnar eru tvílittar, dimmar innast við kroppin og ljósari ytri.
Teinar: R 8-9 + 13-15; G 11; U 18.
Lýsing: Fiskurin er hægstur um nakkan og smalkar skjótt aftureftir til ta smølu klingruna.
Høvdið er vanliga longri, enn tað er breitt, er ikki rundleitt at síggja úr erva, men mjækkar frameftir.
Hann hevur eina ryggfjøður, ið er lág framman, hægri aftan, eina gotfjøður á leið sum aftari partur av ryggfjøðurini. Skræðan er skrubbut. Tveir naddar eru á nakkanum, vanliga spískir. 11 poknur eru í strikuni.
Kallfiskar hava sinu til longdar minni enn 6% av standardlongdini.
Eyðkenni: Hann líkist nógv kryttlingi. Tvílittu uggafjaðrarnar. Høvuðskapið.
Týdningur: Lítli kryttlingur hevur ikki vinnuligan týdning.
da: Smalhovedet paddeulk, en: Sadko sculpin
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.


text:
Strandað bilfarmaskip lekur olju í svenska skergarðinum
Japanska bilfarmaskipið, sum strandaði í
svenska skergarðinum í farnu viku, er farið at leka olju. Yvirstýrimaðurin
hevur játtað seg sekan í rúsdrekkasigling.
Olja rekur nú í
land, eftir at japanska bilfarmaskipið, Makassar Highway, fyri viku síðani
strandaði norðanfyri Västervik í Svøríki.
Makassar Highway
var á veg frá Cuxhaven til Stokkhólm, tá tað við 14 mílaferð rendi upp á eitt
sker.
Sambært svensku
sjónvarpsrásini, SVT, gav skiparin yvirstýrimanninum boð um at sigla eina leið
nærri landi. Yvirstýrimaðurin var einsamallur á brúnni, tá skipið rendi seg
fast. Hann hevur játtað seg sekan í rúsdrekkasigling, og hevur fingið 60
dagbøtur sum revsing. Onki verður upplýst um, hvussu stórar dagbøturnar eru.
Dýpið var einar 3-4
metrar, har skipið strandaði. Tað byrjaði beinanvegin at leka, og sjógvur kom
inn í barlasttangarnar, tveir tangar við brennievni og í ein tanga við
spillolju.
Hóast
myndugleikarnir hildu skipið standa so fast, at tað rak ikki avaftur av sær
sjálvum, losnaði tað í nógvum vindi sunnumorgunin, og tá fór tað at leka olju.
Manningin hevur
upplýst, at 405.000 litrar av olju og diesel eru umborð á skipinum.
1.325 bilar eru
eisini umborð á 139 metrar langa Makassar Highway.
Kelda: Søfart


text:
Søguligt
1912
Gudmund Effersøe verður settur sum fyrsti lækni á Eiði
1916
Gudmund Effersøe fer úr starvinum sum lækni á Eiði
1920
Rasmus Kristen Rasmussen (1886-1961) verður settur sum lækni á Eiði. Hann hevði alla Norðureysturoynna og alla Norðurstreymoynna sum sítt læknadømi og mátti ganga upp um fjøll og verða settur yvir um fjørð, ofta í ringum líkindum. R.K. Rasmussen læt úr hondum bókina “Gomul føroysk heimaráð”, sum kom út í 1958. Fyri útheimin varð bragd hansara og tað, sum gjørdi navn hansara kent starvsfelaga millum um heimin, at hann loftaði tí innskoti, hann fekk um uppruna nátasjúkunnar, og var førur fyri í víðagitnu ritgerð síni, at prógva hetta
1928
Eiðis heilsunevnd varð sett á stovn í 1928. R.K. Rasmussen, lækni, var formaður frá fyrsta degi og sat sum formaður øll árini til 1945, tá hann fór úr nevndini. Hinir, sum vóru í teirri fyrstu heilsunevndini, vóru Johan Poulsen í Djónastovu og Anthon Ellingsgaard, í Durhúsi
1952
Leif Dahl verður settur sum lækni á Eiði
1959
Marner Simonsen verður settur sum lækni á Eiði
1960
1. mai 1960 tók Petur Reinert við sum lækni og sat í hesum starvi til 1. desember 1986. Meðan Petur sat í landsstýrinum í 1975-1979, røkti Kaj Kallsberg læknastarvið. Frá 1981-1986 røktu Petur Reinert og Magnus á Stongum starvið í felag
1986
Magnus á Stongum verður settur sum kommunulækni í Eiðis læknadømi
2008
Magnus á Stongum fer úr starvinum sum lækni á Eiði
2009 – 2016
Knud Jacobsen, Jens Davidsen og onnur avloysa sum læknar á Eiði
2017
Signhild Petersen og Ása J. Jacobsen settar í fast starv í Eiðis læknadømi


text:
3. mai 2018
Kom og uppliva fantastiskan tónleik, har afro poppur og soul tónar møtast, fríggjadagin 18.mai, kl.17, á Torginum í SMS.
So vitjar Joanita Zachariassen aftur at vitja i Føroyum og framførir á Torginum í SMS, fríggjadagin 18.mai, kl.17.
Kom og uppliva fantastiskar tónleik, har har afro poppur og soul tónar møtast. Joanita hevur veruliga gjørt um seg á altjóða tónleikapallinum, og hevur m.a. ligið nr. 1 á Top 10 í Uganda, við lagnum “Kyoyagala”.
Kom og uppliva altjóða tónleik í SMS henda dagin.


text:
Evnisdagur um harðskap og hóttanir fluttur til Dansifrøi
Vegna stóra undirtøku er evnisdagurin, ið skuldi vera í Smæruni, fluttur at verða í Dansifrøi.
Tann 24. oktobur skipar Arbeiðs- og brunaeftirlitið fyri einum evnisdegi um harðskap og hóttanir móti starvsfólki, ið starvast innan heilsu, røkt og umsorgan.
Endamálið við evnisdegnum er at varpa ljós á harðskap og hóttanir sum arbeiðsumhvørvistrupulleika og geva íblástur til, hvussu hesin trupulleiki kann fyribyrgjast og handfarast.
Evnisdagurin verður í Dansifrøi og er ætlaður leiðarum, limum í trygdarskipanini og øðrum áhugaðum starvsfólkum.
Fyrilestrarhaldarar verða:
Leivur Persson, stjóri á Arbeiðs- og brunaeftirlitinum
Anna Arnfríðudóttir Andresen, sálarfrøðingur á Arbeiðs- og brunaeftirlitinum
Pál Weihe, yvirlækni og professari, Deildin fyri arbeiðs- og almannaheilsu
Kári Leivsson, sálarfrøðingur á Sálarfrøðistovuni
Lisbeth Vang, deildarleiðari á Psykiatriska deplinum
Jógvan Jensen, leiðari fyri tilbúgving, ANSNI
Tað er ókeypis at luttaka, og boðast skal frá luttøku umvegis tilmelding@arb.fo í seinasta lagi 18. oktobur.
Trýst her fyri at síggja skránna fyri dagin.


text:
Hesa vikuna verður boðið til missiónsviku í missiónshúsinum í Sumba.
Byrjað verður hóskvøldið kl. 20.00, tá Jógvan Højgaard talar og Mansbólkurin syngur. Fríggjakvøldið kl. 20.00 talar Ólavur Øre Hansen av Nesi í Eysturoy.
Leygarkvøldið kl. 20.00 talar Jónleif Danielsen Runavík og Streingjakórið í Porkeri syngur. Sunnukvøldið kl. 18.00 talar Ólavur Øre Hansen og Sumbiarkórið syngur. Tá verður eisini høvi at stuðla missiónsarbeiðinum við eini gávu.
Drekka verður fríggja- og leygarkvøldið. Sunnukvøldið verður nátturði.
Øll eru hjartaliga vælkomin.


text:
Ari av Rana
07.12.2017 - 22:22
Málningurin “Salvator Mundi” eftir Leonardo Da Vinci, sum nýliga kom undan kavi aftur, bleiv í síðsta mánaði seldur fyri 2,8 milliardir krónur.
Síðani tá hevur verið gitt um hvør keyparin var. Summi hildu at tað var arvingurin til Walmart, Alice Walton, meðan onnur hildu tað verða heimsins ríkasta mann Jeff Bezos, sum stovnaði Amazon. Summi hildu tó, at keypsprísurin bendi á at keyparin er úr Kina ella úr Miðeystri.
Tað tað vísir seg at verða júst soleiðis, sum hesi síðstu hildu. Tí sambært skjølum, sum New York Times hevur fingið fatur á, er keyparin saudi arabiski prinsurin Bader bin Abdullah bin Mohammed bin Farhan al-Saud, skrivar Politiken.
Tað hevur ikki eydnast New York Times at fáa viðmerking frá prins Bader ella uppboðshúsinum Christie’s, sum stóð fyri søluni av málninginum.
Men stutt eftir at New York Times vendi sær til fólk at fáa viðmerking, skrivaði nýggja Louvre-savnið í Sameindu Arabisku Emiratunum, Louvre Abu Dhabi, at Salvator Mundi kemur til savnið.


text:
Í gjár, týsdagin 20. Desember, var sannur hátíðardámur í býráðssalinum.
Nógv fólk vóru komin saman, fyri at siga vælkomin til tey bæði Lív Næs, ið er sett sum leiðari á Tvøroyrar Kvøld- og Ungdómsskúla og Ragnar Juul Guttesen, ið tekur við sum leiðari av Teknisku Deild Tvøroyrar Kommunu.
Ragnar Juul Guttesen, ið er settur sum tekniskur leiðari hjá Tvøroyrar kommunu, er 61 ára gamal, sambúgvandi, býr í Kvívík og eigur 3 børn. Ragnar er útbúgvin akademi-verkfrøðingur við sergrein innan bygnings-verkfrøði. Ragnar byrjar í starvinum 1. januar 2018.
Lív Næs, ið er sett sum leiðari fyri Tvøroyrar Kvøld- og Ungdómsskúla, er 29 ára gomul, sambúgvandi, býr á Tvøroyri og eigur 2 børn. Lív er útbúgvin fólkaskúlalærari, og hon er í løtuni í holt við eina M.A. útbúgving í føroyskum á Føroyamálsdeildini á Setrinum. Lív byrjar í starvinum 1. februar 2018.
Á samkomuni fingu Lív og Ragnar høvi til at heilsa uppá býráð, umsiting og umboð fyri rakstrarstøðini hjá Tvøroyrar Kommunu.
Tvøroyrar Kommuna ynskir Lív og Ragnar hjartaliga vælkomin í starv hjá kommununi.


text:
Áki Bertholdsen 09.01.2017 (14:43)
Alingin á Sandsvág toldi ikki ódnarveðrið
Alingin á Sandsvág toldi ikki ódnarveðrið á jólum.
Tað mugu tey á Marine Harvest, sum eiga aliringarnar á Sandsvág, ásanna.
Hans Jákup Mikkelsen, stjóri á Marine Harvest í Føroyum, sigur, at tá ið teir kannaðu málið eftir ódnirnar, sum herjaðu á jólum og ímillum jóla og nýggjár, komu teir eftir at ein partur av laksunum í teimum báðum ringunum, er deyður.
Hann vil ikki siga, hvussu stórur partur er deyður, men hann sigur, at tað var ein góður partur, sum doyði.
Tann deyði laksurin er tikin og malin, og restin er tikin og slaktað. Annars skuldi laksurin takast í apríl ella í mai.
Marine Harvest hevði tveir ringar á Sandsvág við 50.000 laksum í hvørjum ringi.
Hans Jákup Mikkelsen sigur, at tað var ein øgilig alda og ógvuliga harður streymur, tá ið ódnirnar leikaðu, og teirra niðurstøða er, at tað hevur laksurin ikki tolt.
Mátingar eru gjørdar á Sandsvág í langa tíð, men hetta er fyrsti veturin, tey hava roynt at havt laks í ringunum.
Og Hans Jákup Mikkelsen sigur, at tað gleðiliga er, at útgerðin helt hóast tað var av ringasta veðri, bæði ringar, fortoyningar og nótir, og tað merkir, at handverkið var gjørt til lítar, leggur hann afturat.
Og hann vil ikki siga, at hetta merkir endin av aling á Sandsvág, tí tað ber als ikki til at siga nakað um tað, staðfestir hann.
Hann sigur, at tey hava mátitól av øllum handa slagi á Sandsvág, bæði at máta aldu, streym, hvussu nótin ber seg at og annað mangt og allir upplýsingarnir skulu nú metast og nágreinast.
Samstundis halda mátingarnar á Sandsvág fram. Hann væntar, at tað arbeiðið fer at taka einar tveir mánaðir og tá verður endaliga støða tikin til framtíðaraling á Sandsvág. Og fyrrenn tá vil hann púra einki siga um alingina
– Loysnin kann vera at flyta ringarnar longur inn, ein onnur loysn kann vera at seta fiskarnar í ringarnar eina aðra árstíð, ein triðja loysn kann vera at lata fiskin veksa meir, áðrenn hann verður settur í ringarnar.
Og tann mest víðgongda loysnin kann so eisini verða, at steðga við aling á Sandsvág, tí tað er ov harðbalið.
Hans Jákup Mikkelsen ásannar, at talan er um eitt fíggjarligt bakkast. Men hetta er ikki verri enn so, enn at hetta klára teir at bera bæði væl og virðiliga.
– Alingin á Sandsvág var ein roynd, og har vit hava tikið ymsar vandar við, og eitt felli sum hetta, er eisini ein vági, vit hava tikið við í verkætlanina, sigur hann.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
ABC við á SSP døgunum hjá 7.flokkunum í Tórshavnar kommunu
Í døgunum 21. - 23. februar skipar SSP fyri áhugaverdum SSP døgum fyri
øllum næmingum úr 7. flokkunum í Tórshavnar Kommunu. Í ár er evnið “Ung og
Lívið”, og her verður høvuðsdentur lagdur á “sálarligan trivnað”, sum vit í
Fólkaheilsuráðnum nevna sálarliga heilsu.
Í hesum sambandi varð heitt á Fólkaheilsuráðið um at hava fyrilestur um
sálarliga heilsu við Moniku Mohr. Lærarar og einir 350 næmingar úr kommununi
vóru savnaðir til fyrilestur um ABC fyri sálarliga heilsu í bæði Skúlanum við Løgmannabreyt
og Skúlanum á Argjahamri. Næmingarnir tóktust áhugaðir og hugbundnir og vóru ómetaliga
fittir.
Eftir fyrilesturin arbeiða næmingarnir við evninum “sálarligur trivnaður” á
ymiskan hátt í flokkinum saman við lærarunum. Átakið endar við, at allir
næmingarnir í Tórshavnar Kommunu seinasta dagin verða savnaðir til eitt tiltak við
alskyns spennandi virksemi og fáa høvi at møta øðrum javnaldrum, har ABC helst
av álvara kemur í hásæti.
Vit fegnast um at fáa møguleika at breiða boðskapin út til tey ungu, um
hvussu tey kunnu trívast betur og gerast tilvitað um, hvat sálarlig heilsa er.
Í hesum sambandi varð heitt á Fólkaheilsuráðið um at hava fyrilestur um sálarliga heilsu við Moniku Mohr. Lærarar og einir 350 næmingar úr kommununi vóru savnaðir til fyrilestur um ABC fyri sálarliga heilsu í bæði Skúlanum við Løgmannabreyt og Skúlanum á Argjahamri. Næmingarnir tóktust áhugaðir og hugbundnir og vóru ómetaliga fittir.
Eftir fyrilesturin arbeiða næmingarnir við evninum “sálarligur trivnaður” á ymiskan hátt í flokkinum saman við lærarunum. Átakið endar við, at allir næmingarnir í Tórshavnar Kommunu seinasta dagin verða savnaðir til eitt tiltak við alskyns spennandi virksemi og fáa høvi at møta øðrum javnaldrum, har ABC helst av álvara kemur í hásæti.
Vit fegnast um at fáa møguleika at breiða boðskapin út til tey ungu, um hvussu tey kunnu trívast betur og gerast tilvitað um, hvat sálarlig heilsa er.


text:
Talan er um útbygging av fjarhitanetinum hjá Fjarhitafelagnum. Útbyggingin umfatar høvuðsleiðingar frá...
Bakkafrost byggir nýggja smoltstøðina á Strond. Hendan smolstøðin er ein liður í...
Fjarhitafelagið leggur fjarhita um Sandá, til býlingarnar undir Kongavarða. Byggiharri: Fjarhitafelagið Ráðgevarar: SMJ Ráðgevandi...
Klaksvíkar kommuna arbeiðir við at brúka meir varandi orku í kommununi. Stórar...
Fyri at nøkta El-tørvin í Suðuroynni verður orkumátturin á Vágsverkinum øktur. Talan...
Talan er um útbygging av fjarhitanetinum hjá Fjarhitafelagnum. Útbyggingin umfatar høvuðsleiðingar í...
Nýggj hitamiðstøðin hjá Fjarhitafelagnum í Klingruni verður við grønari orku. Um tann...
Eftir at turbinurnar á Fossáverkinum í Vestmanna eru renoveraðar, er sjálvur bygningurin...
Í sambandi við, at Fjarhitafelagið hevur gjørt avtalu um at veita fjarhita...
Nýggja útstykkingin við 200 fermetra grundstykkjum í Tórshavnar kommunu verður skipað við...
Elveitingareftirlitið bjóðaði út “Loyvi til framleiðslu av ravmagni úr vindorku” í mai...
SMJ luttekur í kanningararbeiðinum at fremja orkusparingar í almennum bygningum. Føroya Landsstýri...
Orkuskráseting av bygningum í Tórshavnar kommunu Ánari: Tórshavnar kommuna Ár: 2008 Tórshavnar...
SMJ hevur staðið fyri projekteringini av nýggju sjóhitapumpuskipanini. Verkætlanin er gjørd í...


text:
13. desember 2005Nr. 137
Løgtingslóg um at veita stuðul til íløgur í infrakervið á útoyggjum
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1. Landsstýrismanninum verður heimilað av árligu játtanini á fíggjarlógini og eftir umsókn at veita kommunum stuðul til íløgur í infrakervið í Fugloy, Svínoy, Mykinesi, Kalsoy, Hesti, Koltri, Skúvoy og Stóru Dímun.
Stk. 2. Harumframt verður landsstýrismanninum heimilað í leypandi fíggjarári at geva tilsagnir um, at stuðul verður veittur av árligu játtanini í tveimum fylgjandi fíggjarárum. Upphæddin, sum tilsøgn verður givin um, skal í hvørjum 1. ella 2. fylgjandi fíggjarári ikki fara upp um játtaðu upphæddina í leypandi fíggjarárinum.
§ 2. Landsstýrismanninum verður heimilað at veita stuðul til íløgur í infrakervið til byggi- og løguarbeiði viðvíkjandi samferðslu og samskifti og byggi- og løguarbeiði til vinnulig, mentanarlig, ítróttarlig og onnur endamál, innanfyri karmarnar í § 50 í Kommunustýrislógini.
Stk. 2. Landsstýrismanninum verður heimilað at áseta nærri reglur um, hvussu stuðulin verður umsitin, hvat stuðul verður veittur til, treytir fyri at fáa stuðul og um afturgjald av útgoldnum stuðli.
§ 3. Henda løgtingslóg kemur í gildi 1. januar 2006.
Tórshavn, 13. desember 2005
Jóannes Eidesgaard (sign.)
løgmaður
/ Bjarni Djurholm (sign.)
Lm. nr. 32/2005